"Boli svaki tren bez tebe" - Crvena zvezda info\nOstalo / 680 pregleda\nFudbal / 1541 pregleda\nOstalo / 12230 pregleda\nFudbal / 10905 pregleda\nOstalo / 10453 pregleda\nOstalo / 8471 pregleda\nFudbal / 7114 pregleda\n“Boli svaki tren bez tebe”\nI dalje boli činjenica da Bunje više nema\nProšle su dve godine kako nas je napustio Goran Bunjevčević, čuveni fudbaler Crvene zvezde, reprezentativac i funkcioner Fudbalskog saveza Srbije.\nNekadašnji kapiten Crvene zvezde preminuo je u 44. godini usled pucanja neurizma, posle čega je podvrgnut hitnoj hirurškoj intervenciji. Više od mesec dana vodio je veliku životnu bitku koju je na žalost izgubio.\nBio je obožavan u fudbalskom svetu, o čemu svedoči i utakmica koja je organizovana svojevremeno u čast sećanja na njega, odazvali su se brojni fudbalski majstori i prijatelji, iz tabora reprezentacije, Crvene zvezde i Partizana, u kom je takođe bio veoma poštovan.\nU Ligi šampiona, Crvena zvezda i Totenhem su bili u istoj grupi, a Pevci su mu priredili veličanstveno podsećanje, tokom utakmice u Londonu, celo poluvreme je bilo posvećeno sećanju na Bunju, na video bimovima su se vrteli samo njegovi igrački momenti, a članovi porodice bili su specijalni gosti kluba.\nGoran Bunjevčević je fudbalsku školu učio u splitskom Hajduku, a po izbijanju rata u bivšoj Jugoslaviji sa roditeljima se preselio u Beograd.\nPlay VideoAko želite da gledate video boljeg kvaliteta, molimo vas isključite bloker reklama (Ad Blocker)3:17\nBio je standardni prvotimac beogradske Crvene zvezde (1997–2001), s kojom je osvojio dva Kupa Jugoslavije (2000, 2001) i dva šampionata države (1999, 2000). Odigrao je ukupno 125 ligaških mečeva i postigao 16 golova.\nOd 2001. godine nosio je dres engleskog premijerligaša Totenhema, ali zbog učestalih povreda odigrao je ukupno 51 premijerligaški susret. Od leta 2006. seli se u Holandiju, gde nastupa za ekipu ADO Den Hag, u kome i završava igračku karijeru. Kao reprezentativac Jugoslavije i SCG odigrao je 16 mečeva.\nSmrt ga je zatekla na funkciji sportskog direktora FSS, u toku Mundijala u Rusiji.\nI danas, mnogi ga se sete i odaju mu počast, to je na emotivan način uradio i nekadašnji saradnik i igrač Crvene zvezde, Zoran Đorović.\nBoli svaki tren bez tebe #Živiš pic.twitter.com/kSw6bYI8iD— Zoran Djorovic (@djoradjora71) June 28, 2020


Crnogorska Vlada utvrdila Predlog amandmana na Ustavnu povelju državne zajednice\nAmandmani na Ustavnu povelju predstavljaju pravno tehničku operacionalizaciju Sporazuma o izmjeni Ustavne povelje, potpisanog u Beogradu 7. aprila, saopšteno je iz ministarstva pravde Crne Gore.\nU Podgorici je usaglašen i Predlog deklaracije o pridruživanju Evropskoj uniji Prema riječima crnogorskog ministra pravde Željka Šturanovića, prvim amandmanom se određuje da se neposredni izbori za Skupštinu Srbije i Crne Gore održavaju odvojeno u obje države članice, onda kada se održe izbori za republičke parlamente. Mandati sadašnjih poslanika u Skupštini državne zajednice biće produženi do održavanja ovih izbora.\n"Drugi amandman govori o tome da se regulative o referendumu moraju zasnivati na međunarodno priznatim demokratskim standardima, što znači da će država članica koja organizuje referendum sarađivati sa Evropskom unijom na poštovanju međunarodnih demokratskih standarda, kako je to predviđeno Ustavnom poveljom", kazao je Šturanović.\nPrema trećem amandmanu, za sprovođenje ovih amandmana biće donijet poseban zakon koji je Vlada danas usvojila.\n"Očekujem da će u junu skupštine Crne Gore i Srbije razmatrati i usvojiti ove amandmane i proslijediti ih parlamentu državne zajednice na konačno usvajanje", kazao je Šturanović.\nNakon jučerašnjih intezivnih razgovora poslaničkih klubova Demokratske partije socijalista, Socijalističke narodne i Socijaldemokratske partije, danas je u potpunosti usaglašen Predlog deklaracije o pridruživanju Evropskoj uniji. Iako poslanici nisu stigli da se o Predlogu izjasne, dogovoreno je da SNP i vladajuća koalicija povuku svoje predloge, koji su već u skupštinskoj proceduri, i da se pojave kao zajednički predlagač usklađenog teksta Deklaracije, u kome će biti potpuno izbjegnuto pominjanje državnog statusa Crne Gore, što je i bila ključna prepreka da se do dogovora dođe ranije.


Šutanovac deli žene po političkoj pripadnosti\nŠef poslaničke grupe SNS Zoran Babić izjavio je danas da je poslanik DS Dragan Šutanovac nastavio da vređa službenicu u poslaničkom klubu naprednjaka i da deli žene po političkoj pripadnosti.\nPoštovanje ljudskih prava deo uređene države\nPoštovanje ljudskih prava je sastavni deo moderne i uređene države i društva, izjavila je danas ministarka zadužena za evropske integracije Jadranka Joksimović povodom Međunarodnog dana ljudskih prava.\nHan:Podrška poslanika jak element za EU\nKomesar za evropsku susedsku politiku i pregovore o proširenju Johanes Han izjavio je danas da je apsolutna podrška narodnih poslanika evropskim integracijama jak element za partnere u Evropskoj uniji i dokaz da postoji jak interes i poverenje u srpsku elitu, kad je u pitanju proširenje EU.\nTužilaštvo traži provere i podatke za Rodića\nPrvo osnovno tužilaštvo u Beogradu dostavilo je Ministarstvu unutrašnjih poslova krivične prijave protiv vlasnika Adrija merija grupe Aleksandra Rodića, glavnog i odgovornog urednika lista "Kurir" Milana Lađevića i Aleksandra Kornica, a radi dodatnih provera i prikupljanja određenih podataka .\nBujošević sutra odgovara ministru Tasovcu\nGeneralni direktor RTS-a Dragan Bujošević nije želeo da komentariše pismo koje mu je uputio ministar kulture i informisanja Ivan Tasovac, već je svoj odgovor najavio za sutra.\nPotrebni krupni koraci u poštovanju ljudskih prava\nGradonačelnik Severne Mitrovice Goran Rakić saopštio je danas da moraju biti učinjeni krupni koraci u oblasti poštovanja ljudskih prava.\nOvo je početak trke, a to može da bude divna trka\nMi svoj posao želimo da završimo pre kraja 2019.\nPremijer Aleksnadar Vučić izjavio je danas da je otvaranje poglavlja u pregovorima za članstvo u EU 14. decembra za Srbiju važan datum, zahvalio je komesaru za proširenje Johanesu Hanu što je na tom putu pomogao i poručio da Srbija svoj posao u budućem procesu želi da okonča pre 2019.


FT u naslovu ističe da je izveštaj EK podigao na viši stepen nade Hrvatske za članstvo.\nUz ocenu da su, u celini, sedam balkanskih zemalja i Island dobili pozitivnu ocenu svog napretka ka EU, FT dodaje da je Evropska komisija poručila Hrvatskoj da radi više na iskorenjivanju korupcije, nezavisnosti sudstva i da poboljša saradnju sa istražnim telima haškog suda UN za ratne zločine kako bi ubrzala svoj prijem u EU, preneo je BBC.\nU slučaju Turske i Makedonije, FT smatra da datum ulaska u EU "nije na vidiku" iako su ove dve zemlje kandidati za članove EU od 2005.\nMeđutim, neimenovane diplomate EU su rekle FT da nema znakova da će nova grčka, socijalistička vlada dozvoliti nastavak pregovora EU sa Makedonijom.\nEK je poručila Turskoj da hitno "ukloni senku" sa svojih pregovora sa EU tako što će otvoriti luke za brodove kiparskih Grka.\nEK je u najnovijem izveštaju koristila u slučaju Turske "relativno uzdržan" jezik, a to po oceni FT ukazuje da EK nije želela da otuđi Tursku od EU u trenutku kad sveobuhvatni sporazum o Kipru ulazi u delikatnu fazu.


Predlog zakona o veroispovesti ponovo preti da produbi podele u Crnoj Gori\nIzvor: Radio Televizija Vojvodine, 11.Dec.2019, 11:36\nVladin predlog inoviranog zakona o veroispovesti ponovo preti da produbi podele u Crnoj Gori, i dok opozicija traži njegovo povlačenje iz parlamentarne procedure, vladajući DPS je najavio da će narednih dana odlučiti šta dalje.\nPosle više od godinu dana i dva produžena roka za rad, skupštinski Odbor za sveobuhvatnu reformu izbornog i drugog zakonodavstva juče je blokiran i malo je izvesno da će bilo šta uraditi narednih sedam dana, pišu podgoričke Vijesti.\nPoslanici Demokratske Crne Gore Momo Koprivica i Danilo Šaranović napustili su sednicu Odbora zbog stavljanja u skupštinsku proceduru Predloga zakona o slobodi veroispovesti.\nTo, piše list, znači da je Odbor praktično mrtav jer ne može da radi bez četiri člana iz opozicije - u njemu formalno ostaju samo nezavisni poslanik Neđeljko Rudović i Raško Konjević (SDP).\nZbog hapšenja Nebojše Medojevića, ranije su predstavnici Demokratskog fronta Strahinja Bulajić, Branka Bošnjak i Predrag Bulatović napustili to skupštinsko telo.\nPredsednik Odbora Branimir Gvozdenović (DPS) izrazio je žaljenje zbog ovakvog ishoda, a članovi odbora iz te partije optužili su opoziciju, pre svega Demokrate, za opstrukciju. S druge strane, opozicija tvrdi da je vlast kriva za sve i da su namerno inscenirali ovakav ishod.\nPoslanik DPS-a Miloš Nikolić rekao je sinoć da će njegova partija narednih dana zauzeti stav u vezi sa ovim pitanjem:\n"Ono što se danas desilo zapravo predstavlja finalnu fazu opstrukcije ovog procesa, a DPS će narednih dana izaći sa jasnim stavom povodom daljeg događaja vezano za ovo važno strateško pitanje kakva je reforma izbornog zakonodavstva", naveo je Nikolić u saopštenju.\nGeneralni sekretar Demokrata Boris Bogdanović Vijestima je rekao da ovde nije problem opozicija.\n"Mi smo završili svoj posao i na nas ne treba prebacivati teret odgovornosti, imajući u vidu da su predati svi zakonski projekti, kao i da su koordinatori radnih odbora iz redova opozicije svoj posao završili u roku. Vlast je blokirala Odbor i može ga rešiti samo ako povuče predloženi Zakon koji deli ljude na vere i nacije", kazao je Bogdanović.\nPredlog zakona o slobodi veroispovesti vlada je usvojila 5. decembra, a na dnevnom redu je Skupštine koja je zakazana za 24. decembar, na Badnji dan, uoči katoličkog Božića.\nLider Demokrata Aleksa Bečić najavio je prethodno da njegova partija neće učestvovati na sednicama Odbora sve dok DPS ne povuče sa dnevnog reda Predlog zakona i ne otpočne dijalog sa sve tri konfesije.\n"Takođe, predlažem odlaganje izbora sve dok se ne stvore uslovi za fer, slobodne i poštene izbore, jer izbore možemo odložiti, ali nove podele ne smemo dozvoliti", naveo je Bečić.\nPoslanik DF-a Jovan Vučurović rekao je Vijestima da je taj politički savez pokazao odnos prema Odboru kada ga je napustio.\n"Rekli smo šta mislimo o tome, jer se već tada videlo da dometi tog tela nisu veliki i da Odbor ne može ispuniti očekivanja. Upozoravali smo i pokazalo se kroz rad toga odbora, da DPS ne želi da se odrekne mehanizama na osnovu kojih je ostvarivao “uspehe” na dosadašnjim izborima. Sigurno je, da nema te krađe, zloupotreba, ucena i malverzacija, DPS nikada ne bi mogao da pređe ni 15 odsto na izborima", rekao je Vučurović.\nŠef Delegacije Evropske unije u Crnoj Gori Aivo Orav je pre dva dana izrazio nadu da će Odbor, "iskoristiti maksimum svojih mogućnosti u korist Crne Gore i crnogorskog integracionog procesa u EU".\nPotpredsednik Skupštine Genci Nimanbegu je kazao mu je žao što rad Odbora na kraju dobija ovu dimenziju i da je izvesno da to radno telo neće završiti rad do 18. decembra:\n"Poraz je ako u Crnoj Gori nemamo politički dijalog, jer je to jedino mesto gde možemo realizovati naše političke, ekonomske, društvene ciljeve. Pozivam sve da se vratimo dijalogu".\nPoslanik (SDP) Ranko Krivokapić, koji je juče menjao partijskog kolegu, ocenio je da je ovo rezultat "drugih dešavanja koji traju dugo u parlamentu u toku poslednjeg mandata".\n"Kad urušite poverenje, kad krenete u kažnjavanje poslanika, kada je čitava atmosfera u parlamentu - atmosfera jačega a ne dogovora, bolje rezultate ne možete očekivati. Ako se uz to doda nedostatak i političkog iskustva, i obaveze za dogovorom koja mora postojati u parlamentu kao prva obaveza, onda su rezultati ovakvi", kazao je Krivokapić.\nBoris Mugoša (SD) rekao je da je "duboko razočaran":\n"Izvinjavam se građanima koji veruju da posedujemo političku zrelost", rekao je Mugoša na sednici Odbora.\nNeđeljko Rudović kazao je da su iz vladajuće strukture znale da bi stavljanje tog zakona u proceduru moglo izazvati izlazak Demokrata.\nČlan Predsedništva Demokratskog fronta Andrija Mandić izrazio je očekivanje da se "verujući poslanici islamske i rimokatoličke vere u Skupštini neće mešati u odnose među pravoslavnim vernicima" i da, samim tim, neće učestvovati u raspravi i glasati za predloženi Zakon o slobodi veroispovesti.\n"Sadržaj ovoga zakona nema nikakve veze sa njegovim imenom, već se radi o zakonu protiv Srpske pravoslavne crkve i veoma je opasna njegova poruka, a još zloslutnija njegova namera. Smatramo da bi njihova podrška snažno rasplamsala već opasno zagrejanu atmosferu u Crnoj Gori i očekujemo da će oni našu poruku ispravno shvatiti", saopštio je Mandić.\nAleksa Bečić tvrdi da vlast ponovo poseže za podelama jer je, kako je rekao, svesna da je međunarodna zajednica istrajna da se dođe do poštenih izbora.\nDodaje i da je razlog to što je opozicija završila svoj dio posla i predložila 16 zakonskih projekata i oko 200 rešenja koja vode prvim slobodnim izborima: "...Njihove izborne reforme nisu izborni zakoni, već duboke izborne podele na vere i nacije, pa su tako na katolički Badnji dan, 24. decembra predložili da Skupština razmatra Zakon o slobodi veroispovesti, kojeg nisu podržale sve tri tradicionalne konfesije u Crnoj Gori", naveo je Bečić.\nProfesor Đorđe Blašić, koji je pridruženi član Odbora za sveobuhvatnu reformu izbornog i drugog zakonodavstva smatra da pitanje Zakona o slobodi veroispovesti jeste važno pravno pitanje, ali ono ne bi trebalo da utiče na izbornu reformu.\n11.Dec.2019: Radio Televizija Vojvodine


Modeli sa oblinama u novoj kolekciji "Victoria Secret" - BIGportal.ba\n17 Aprila, 2021 17 Aprila, 2021 03233\nNajpoznatiji svetski brend za donji veš, “Victoria secret” predstavio je novu kolekciju za ovo leto.\nJoš prošle godine, kada je poznati svetski brend prodat, modni svet pitao se da li “Viktorijini anđeli” odlaze u prošlost i da li će doći do marketinškog obrta u ovoj kući. Poznati brend godinama je kritikovan i zbog premršavih manekenki, a tek 2019. godine uvrstili su u svoje redove i jednu manekenku sa oblinama.\nTo je bio pokušaj da se izbore sa kritikama i zadrže svoju poziciju jer su se od 2016. godine borili sa kontinuiranim padom prodaje, i kritikama da insistiraju na isuviše mršavim modelima i nameću praktično nemoguću sliku o ženskoj lepoti i telu.\nU najnovijoj kampanji, za leto 2021. godine, primetićete da dominiraju upravo – modeli sa oblinama.\n“Victoria secret” prodata je prošle godine posle problema sa kojima se suočovala, a novi većinski vlasnik tada posrnule kompanije je investiciona firma “Sikamor brends”. “Victoria secret” prethodno je beležila pad prodaje, zbog jačanja konkurencije ali i promene ukusa kupaca.\nTakođe, zabeležen je tada i pad akcija “Victoria secret” a kompanija se nalazila pod istragom jer je generalni direktor Les Veksner doveden u vezu sa pokojnim finansijerom Džefrijem Epstajnom koji je optužen za seksulano zlostavljanje i podvođenje maloletnica.


Toplana spremna za nastavak noćnog grejanja – RADIO TELEVIZIJA BOR\nToplana spremna za nastavak noćnog grejanja\nBOR – Javno komunalno preduzeće „Toplana“ prekinulo je početkom meseca noćni režim rada, odnosno grejanje stanova 24 sata, posle porasta spoljne temperature. U ovom komunalnom preduzeću kažu da su spremni da, ukoliko temperatura ponovo padne ispod minus pet stepeni, nastave i noćno grejanje stanova.\nNa zalihama u Toplani ima oko tri hiljade tona uglja, a snabdevanje energentima je redovno i obezbeđeno do kraja grejne sezone.\nKvarova na vrelovodu je manje za trećinu u odnosu na prošlu godinu, a automatske podstanice koje su ove grejne sezone prvi put u upotrebi pokazale su se dobro u regulaciji temperature, kažu u Toplani i dodaju da se na nekoliko mesta dešavalo da građani namerno iseku kabl ili unište senzor za temperaturu ovih podstanica zbog čega su morali da pređu na manuelno programiranje.\nS obzirom na to da je prosečna spoljna temperatura u decembru i januaru bila za oko pet stepeni niža u odnosu na prethodnu godinu, očekuje se da će i potrošnja uglja biti nešto veća u odnosu na prethodnu sezonu kada je utrošeno 43 hiljade tona uglja.\nToplana spremna za nastavak noćnog grejanja, 7. februar 2017. (RTV Bor)\nTags: Bor, Grejanje, grejne, minus, neprekidno, nocno, nocu, podstanice, spoljna, temperatura, Toplana, vreme\nPrevious I dalje prepune jaslice u Majdanpeku\nNext Spremni za novi sneg


Zakon o organskoj proizvodnji Zakon o organskoj proizvodnji\nHome/Privredni subjekti / delatnosti • Propisi /Zakon o organskoj proizvodnji\n30.12.2015.PropisiPrivredni subjekti / delatnostiZakon, Organski proizvodi\n„Službeni glasnik RS“, broj 30/2010\n7) oznaka „ORGANSKI PROIZVOD“ jeste znak ili obeležje na proizvodu kojim se označava da je taj proizvod proizveden u skladu sa ovim zakonom i propisima donetim na osnovu njega;\nMinistarstvo utvrđuje spisak ovlašćenih kontrolnih organizacija i objavljuje ga u „Službenom glasniku Republike Srbije“ jednom godišnje.\nDomaći neprerađeni sertifikovani organski proizvod obeležava se oznakom „ORGANSKI PROIZVOD“, nacionalnim znakom i kodom/logom ovlašćene kontrolne organizacije koja je izvršila sertifikaciju tog proizvoda.\nProizvodi biljnog porekla iz perioda konverzije koji sadrže isključivo jedan sastojak poljoprivrednog porekla mogu se obeležiti oznakom „PROIZVOD IZ PERIODA KONVERZIJE“ i kodom/logom ovlašćene kontrolne organizacije, po isteku roka od godinu dana od dana zaključenja ugovora iz člana 17. stav 2. ovog zakona.\nPrivredno društvo ili drugo pravno lice koje je do dana početka primene ovog zakona, a na osnovu Zakona o organskoj proizvodnji i organskim proizvodima („Službeni glasnik RS“, broj 62/06) ovlašćeno za izdavanje sertifikata, odnosno resertifikata, nastaviće da obavlja poslove za koje je ovlašćeno do isteka roka u kome važi to ovlašćenje.\nDo donošenja propisa iz stava 1. ovog člana primenjivaće se propisi koji su doneti na osnovu Zakona o organskoj proizvodnji i organskim proizvodima („Službeni glasnik RS“, broj 62/06), osim odredbi tih propisa koje nisu u skladu sa ovim zakonom.\nDanom početka primene ovog zakona prestaju da važe odredbe Zakona o organskoj proizvodnji i organskim proizvodima („Službeni glasnik RS“, broj 62/06).


Trostruko veća dividenda „Dunava“ za budžet Srbije | Ekspres.net\n1,52 milijarde dinara\nPrema finansijskim izveštajima za 2020. godinu, Kompanija „Dunav osiguranje“ ostvarila je neto dobit u iznosu od 3,2 milijarde dinara i 7. jula ove godine svojim akcionarima isplatila dividendu u ukupnom bruto iznosu od 1,52 milijarde dinara.\nTrostruko veći iznos dividende u odnosu na prošlogodišnji ‒ 1,43 milijarde dinara, Kompanija je uplatila u budžet Republike Srbije kao svog najvećeg pojedinačnog akcionara. Pravo na dividendu imaju i ostali akcionari koji su na dan 17. aprila 2021. godine bili upisani kao zakoniti imaoci akcija Kompanije. Njima je ukupna dividenda u neto iznosu od 84,83 miliona dinara uplaćena preko Centralnog registra hartija od vrednosti.\nDunav osiguranje dividenda budžet Republike Srbije\nJavni dug Srbije 28 milijarde evra, 55,6 posto BDP-a\nU maju 2021.\nBiznis 05.07.2021. 13:08\nJavni dug Srbije iznosio je na kraju maja 2021.godine 28,07 milijardi evra, odnosno 55,6 procenata bruto domaćeg proizvoda (BDP), prema podacima Ministarstva finansija.


23.04.2015. / 16:00\nGRADIŠKA, Svinjogojske farme “Top farm” iz Nove Topole i “Kantri pork” iz Pelagićeva pokrenule su proceduru za dobijanje dozvola i sertifikata za izvoz tovljenih svinja na rusko tržište, rekli su predstavnici ove dvije farme na konferenciji za novinare u Gradišci.\nDirektor i suvlasnik “Top farma” Hari Jansen rekao je da su ostvareni kontakti sa nekoliko mesnih industrija u Rusiji koje su zainteresovane da otkupe značajne količine obrađenih polutki tovljenih svinja.\n“U ovom poslu namjera je da se sklopi ugovor sa jednom od većih klaonica u Republici Srpskoj sa kojom bi u prvoj godini izvoza plasirali 40.000 tovljenih svinja na rusko tržište vrijednosti 16 miliona KM”, istakao je Jansen.\nOn je naveo da “Top farm” godišnje proizvodi 35.000 tovnih svinja, te da bi izvozom u Rusiju bila otvorena mogućnost da taj broj u narednom periodu bude udvostručen.\nPredstavnici ove dvije farme poslali su pismo namjere Ministarstvu poljoprivrede, šumarstva i vodoprivrede Republike Srpske u kome se traži da Ministarstvo podrži ove aktivnosti i da legitimaciju da se ove farme zaista bave proizvodnjom tovljenih svinja.\n“Nakon dobijenog odgovora iz Ministarstva predstavnici ruskog ministarstva poljoprivrede trebalo bi da dođu i izvrše kontrolu farmi i mesne industrije koja bi vršila isporuku svinjskih polutki, da bi mogli odobriti izvozni broj za plasman na rusko tržište. Takođe, biće zatražene potrebne dozvole od Ministarstva ekonomskih odnosa i spoljne trgovine BiH”, naveo je jedan od osnivača svinjogojske farme “Kantri pork” Nebojša Čipčija.\nOn kaže da će ove farme, ukoliko se sklopi izvozni aranžman sa ruskim kupcima, kompletnu proizvodnju plasirati samo u izvoz.\n“Kasnije bi mogućnost izvoza u Rusiju bila otvorena i drugim domaćim farmama, čime bi bio riješen problem plasmana svinjskog mesa, a očekuje se da nakon izvjesnog perioda i cijena tovljenika sa sadašnjih 2,5 KM poraste i do 50 odsto”, naglasio je Čipčija.\nOn je dodao da će se izvozu u Rusiju moći priključiti sve registrovane farme koje proizvode svinje traženog kvaliteta i sorte.\n“Tu robu pratili bi i sertifikati o porijeklu, čime bi bila otklonjena mogućnost da se uvezena svinjetina reeksportuje i time dođe do zabrane izvoza svinjetine na rusko tržište”, kaže Čipčija. Srna\nTagovi: hari jansenizvoznebojsa cipcijarusijatop farm


Partizan - Sveta izbija u prvi plan, šta je sa Bošnjakom? - Sportske.net\nPartizan - Sveta izbija u prvi plan, šta je sa Bošnjakom?\nCrno-beli su juče na Banovom brdu dobili mnogo više od tri osvojena boda...\nĐorović saopštio spisak - Dve trećine igrača iz Super lige!Tavamba dobio poziv - Partizan ima još jednog reprezentativca!Ožegović: "Partizanov dres traži pobedu na svakoj utakmici"Vazura video "pravi Partizan", a evo šta očekuje do odlaska na pauzuDerbi sigurno na "Marakani", a gde će "večiti" sve gostovati u plej-ofu?\nAko ste gledali jučerašnji duel Čukaričkog i Partizana na Banovom brdu, videli ste da je trener Partizana Miroslav Đukić od prvog minuta ukazao šansu dvojici talentovanih igrača čije vreme tek dolazi - štoperu Svetozaru Markoviću i vezisti Arminu Đerleku.\nI jedan i drugi su opravdali očekivanja, pa kako stvari stoje, možemo ih i u nastavku sezone očekivati u postavi crno-belih.\nTo bi pre svega moglo da se odnosi na Markovića, imajući u vidu probleme sa povredama koje imaju iskusni štoperi crno-belih Bojan Ostojić i Milan Mitrović.\nOsamnaestogodišnji Marković je i na pripremama dobijao priliku, kako letos tako i zimus, a trener Đukić se u više navrata pohvalno izražavao o ovom fudbaleru.\nMnogi su očekivali da će pre Markovića u prvi plan da izbije godinu dana stariji Strahinja Bošnjak, o čijem se talentu godinama već priča, ali iako je i on prošao par priprema sa Partizanom, za sada ga nema u takmičarskim utakmicama.\nOčigledno, Marković je ostavio bolji utisak na šefa struke Miroslava Đukića, u čiju procenu s obzirom na zavidnu štopersku karijeru ne bi trebalo sumnjati, ali to naravno ne znači da i Bošnjak uskoro neće krenuti Markovićevim stopama.\nS tim u vezi, prilika je i da ''bacimo pogled'' na njihovo uporedno predstavljanje na ''Transfermarktu'', gde kao što vidite, Bošnjak za sada ima nešto veću tržišnu vrednost.\nAli, ako Marković, poput Milenkovića iz prošle sezone ''zacementira'' svoje mesto u startnoj postavi Partizana, a na dobrom je putu, taj odnos bi mogao drastično da se promeni.\nA za to vreme, u upravi Partizana mogu zadovoljno da trljaju ruke, s obzirom da dolazi još jedna generacija vrhunskih talenata. Samo kad bi uspeli da je duže zadrže u Partizanu...


NA 49. MJESTU Sa pasošem BiH bez viza u 117 država - Pan radio\nponedeljak, 19 april 2021 08:45\nPasoš BiH nalazi se na 49. mjestu po vrijednosti u svijetu, a državljani BiH imaju pristup u 117 država bez viza, podaci su organizacije koja se bavi procjenom i analizom pasoša "Henli pasport indeks".\nPrema ažuriranoj listi ove organizacije “najmoćnijih” pasoša svijeta, ispred pasoša BiH nalaze se putne isprave svih države bivše Jugoslavije, a najbolju poziciju zauzima pasoš Slovenije koji se nalazi na 11. mjestu i državljani te zemlje imaju pristup u 182 države.\nNa 16. poziciji nalazi se Hrvatska čiji državljani imaju pristup u 172 države svijeta, a treća u regionu po vrijednosti pasoša je Srbija koja se nalazi na 36. poziciji sa mogućnošću pristupa u 135 država.\nŠto se tiče samog vrha liste, Japan je i dalje ostao država koja posjeduje najmoćniji pasoš na svijetu i čiji državljani imaju mogućnost pristupa u 193 države svijeta bez vize. Na drugom mjestu nalazi se Singapur čiji državljani mogu putovati u 192 države na svijetu, a treće mjesto na “Henli” listi dijele Njemačka i Južna Koreja čiji državljani mogu putovati u 191 državu svijeta.\nKada je riječ o velikim svjetskim silama, SAD se na ovoj listi nalaze na sedmom mjestu, čiji državljani imaju pristup u 187 država svijeta. Ruska Federacija se nalazi na 48. mjestu, dok se Kina nalazi na 68. poziciji. Na samom dnu statistike nalaze se države poput Sirije, Iraka i Avganistana.\nStranica još od 2006. godine prati i analizira mogućnosti koje jedna osoba ima sa pasošem određene države, što podrazumijeva i ulazak bez potrebe za vizama.\nNa ažuriranoj listi za april u vrijednost pasoša ne ulaze trenutna ograničenja koje države propisuju zbog pandemije virusa korona, a koja bi doprinijela tome da lista izgleda znatno drugačije.


Komandosi upali u Jevrejski centar u Mumbaju (tekst i video)\nMondo\t28.11.2008 15:51\nIndijski komandosi spustili su se iz helikoptera na krov Jevrejskog centra u indijskom gradu Mumbaju, u kome islamistički teroristi drže najmanje 10 Izraelaca kao taoce.\nKako je noćas prenela agencija Rojters, pozivajući se na izjave svedoka i televizijske snimke sa lica mesta, iz zgrade se čuje snažna vatra iz automatskog oružja.\nPrethodno su pripadnici snaga bezbednosti, koji centar drže u okruženju, ka zgradi otvorili vatru, kako bi skrenuli pažnju otmičara sa akcije komandosa.\nRojters takođe navodi izjave svedoka da su komandosi upali i u hotel "Oberoj-Trident", u kome teroristi takođe drže taoce.\nLokalna policija saopštava da se otmičari sa nepoznatim brojem talaca još uvek nalaze i u obližnjem hotelu "Tadž Mahal".\nIndijski premijer Manmoan Sing izjavio je u obraćanju naciji da su teroristički napadi u Mumbaju, u kojima je, prema najnovijem bilansu, ubijeno 127, a ranjeno 279 lica, verovatno planirani u inostranstvu.\nPremijer je istakao da će se indijska vlada energično pozabaviti problemom upotrebe teritorija susednih zemalja za planiranje napada u Indiji.\nNju Delhi je u prošlosti optuživao susedni Pakistan ili Bangladeš za podršku militantnim grupama koje izvode napade u Indiji, kao i da tolerišu njihova uporišta na svojoj teritoriji, podsetio je Rojters.\n"Cilj dobro planiranih i dobro usklađenih napada, verovatno povezanih sa inostranstvom, jeste stvaranje osećaja straha time što su luksuzni hoteli i popularni kafe izabrani kao mete", rekao je Sing.\nNapadači naoružani automatskim oružjem i bombama u sredu uveče su najpre počeli da pucaju na posetioce popularnog kafea u centru Mumbaja, poznatom kao sastajalište stranaca, a zatim upali u dva najluksuznija hotela "Tadž" i "Oberoi", uzevši jedan broj gostiju kao taoce.\nTeroristi su za oslobađanje talaca zahtevali puštanje islamskih ekstremista iz indijskih zatvora.\nNapadači su za taoce pretežno uzimali turiste sa američkim i britanskim pasošima.


Izvor: Mondo/Sport arhiva vesti 28.01.2016 - Naslovi.net\nJagodina hvata zalet, utakmice svaki drugi dan\n"Ćurani" otputovali u Tursku. Foto: MN Press Fudbaleri Jagodine otputovali su u četvrtak u Antaliju na centralni deo priprema za nastavak sezone. Na put je otišlo 27 fudbalera, a u ekspediciji se nalazi ukupno 37 članova. Trener Jagodine Miljojko… »\nUzdrmani menadžer Mančester junajteda nastavio je rat sa novinarima nazvavši njihove tekstove odvratnim. On gubi utakmice i napada novinare što ga kritikuju. Štaviše, naziva im tekstove odvratnim. Čini se kao da su se obe strane navikle na ovaj… »


Renovira se fasada Tehnološkog fakulteta - Dnevnik Juga\nHome / DRUŠTVO / Renovira se fasada Tehnološkog fakulteta\nRenovira se fasada Tehnološkog fakulteta\nSrdjan Stamenkovic 11/05/2016\tDRUŠTVO Leave a comment\nU Leskovcu su počeli radovi na rekonstrukciji fasade Tehnološkog fakulteta u centru Leskovca.\nNešto više od 2 meseca deo trotoara u ulici Nikole Skobaljića na raskrsnici sa Bulevarom Oslobodjenja zatvoren je za pešake, a traka upozorava na opasnost od otpadanja delova fasade sa ove zgrade u centru grada.\nOva zgrada renovirana je pre 22 godine kada je u nju prebačeno i sedište Tehnološkog fakulteta.\nProblemi su nastali početkom marta kada su za zgrade počeli da otpadaju delovi fasade, čime je ugrožena bezbednost pešaka.\nPrevious U tri saobraćajke dvoje povredjeno, jedan na trežnjenju\nNext Renovira se fasada Tehnološkog fakulteta


pink.rs | Popović: Užice i Sevojno dobijaju inovacione centre\nPopović: Užice i Sevojno dobijaju inovacione centre\nMinistar za tehnološki razvoj i inovacije Nenad Popović najavio je danas da će Užice ove godine dobiti Inovacioni centar sa odeljenjem u Sevojnu, gde će raditi mladi inovatori koji treba da pomognu daljem tehnološkom razvoju užičke privrede.\nIzvor: Tanjug, Foto: Vlada Srbije\nPopović je naglasio da je Vlada Republike Srbije u ovoj godini izdvojila pet puta više sredstava u odnosu na prethodnu za inovacije i tehnološki razvoj, a da će deo tog novca biti opredeljen za centar u Užicu i Sevojnu.\nOn je istakao da je u sektoru inovacija i tehnološkog razvoja korisnicima na raspolaganju vise novih programa.\n- Programi za start up kompanije čije inovacije imaju dobar plasman na tržištu, predviđaju bespovratna sredstva po korisniku od 80.000 evra. Mala i srednja preduzeća koja sarađuju sa naučno-istraživačkim organizacijama i fakultetima mogu konkurisati za sredstva do 300.000 evra - kazao je Popović.\n- Želimo da motivišemo što više žena da pokrenu svoj biznis. Grantovi su od 2 do 5000 evra i namenjeni su svim ženama sa preduzetničkim duhom ,bile one iz gradskih ili seoskih sredina - rekao je Popović i najavio da će u ovoj godini biti realizovano još novih programa.\nVlada će, po rečima ministra Popovića,u ovoj godini organizovati i besplatne kurseve prekvalifikacije za buduće programere u većim gradovima Srbije,za koje je već prijavljeno oko 900 ljudi.\nPopović je, tokom posete Sevojnu i Užicu, obišao kompaniju Impol Seval, a razgovarao je i sa rukovodstvom Gradske opštine Sevojno i grada Užica.


FIBA: Novi kalendar štiti igrače - BasketballSphere\nEVROPA OSTATAK SVETA REPREZENTACIJA Španija Uncategorized @sr\nSvetska košarkaška federacija izdala je saopštenje u kome objašnjava kako će novi globalni kalendar, koji stupa na snagu ove jeseni, “omogućiti košarci da ostvari svoj puni potencijal, ali i koristiti igračima”, tako što će ih rasteretiti dela obaveza koji su imali u prethodnom periodu.\nFIBA ističe da će igrači jednom u četvorogodišnjem ciklusu imati slobodno leto, dok će u godini održavanja Svetskog prvenstva i kontinentalnih šampionata imati najmanje mesec dana odmora po završetku klupske sezone.\nČak je izračunato da će prosečan svetski košarkaš-reprezentativac po novom kalendaru imati 26 odsto manje obaveza, što će “značajno umanjiti rizik od povređivanja”.\nFIBA ističe da će pripreme nacionalnih timova za EP, SP i Olimpijske igre ubuduće trajati najviše 28 dana, a da će uoči “prozora” za kvalifikacione utakmice (novembar 2017-18, februar 2017-18 i jun 2018) igrači imati obavezu da treniraju sa reprezentacijom samo dva dana. Izuzetak je septembarski “prozor” 2018, kada će pripreme posle letnje pauze moći da traju i 14 dana.\nTo što će se kvalifikacije igrati u šest termina daće šansu selektorima da rotiraju igrače, pa će i na taj način biti dat prostor za odmor i oporavak, kao i šansa većem broju igrača da zaigraju za reprezentaciju i afirmišu se.\nŠćepanović pomaže Trinkijeriju


Zelena karta i ove godine obavezna za one koji idu kroz Makedoniju i BiH Moja Grcka : svi mi koji volimo Grčku\nPočetna / Putovanje u Grčku / Zelena karta i ove godine obavezna za one koji idu kroz Makedoniju i BiH\nPutovanje u Grčku Ostavite komentar 1,025 Pregleda\nIzvor, foto: www.021.rs\nKako „Novosti“ podsećaju, na sastanku skupštine Saveta biroa zelene karte, održanom u Dubrovniku, u maju 2011. godine, predstavnici Udruženja osiguravača Srbije su potpisali Multilateralni sporazum sa predstavnicima 32 nacionalna biroa osiguravača zemalja Evropskog privrednog prostora i pridruženih zemalja. Objavom u Službenom glasniku Evropske unije od 22. novembra 2011. godine, kompletiran je proces pristupanja Srbije ovom sistemu i Sporazum je stupio na snagu 1. januara 2012. godine.\n„Makedonija je i tada, kao i sada, naišla na problem sa imenom. Sa BiH je problem drugačije vrste, jer tamo nema zajedničkog „krova“ za osiguravajuće kuće tri entiteta. Tako da su naši vozači i dalje izloženi dvostrukom plaćanju osiguranja od auto-odgovornosti„, kaže za „Novosti“ Dragan Škrnjić, predsednik Auto-moto reli i turing kluba „Srbija“.\nOznakedokumenta Grcka put u grcku zeleni karton\nPrethodni tekst Više od polovine građana Srbije nema para za letovanje\nSledeći tekst Osetite ukus Grčke


Naslovna/VESTI/Na leto kampanja "Vozi odmoran" u Srbiji, Crnoj Gori, Severnoj Makedoniji\nOvog leta planirana je zajednička kampanja pod nazivom “Vozi odmoran” koja bi trebalo da doprinese smanjenju broja saobraćajnih udesa, rečeno je na Međunarodnoj konferenciji “Bezbednost saobraćaja u lokalnoj zajednici” održanoj na Kopaoniku.\n“Ključna ocena na savetu za bezbedensot saobraćaja je da je stanje zadovoljavajuće. Međutim, moramo ići ka boljoj oceni i ispunjenju onoga što je lane je usvojeno na nivou Ujedinjenih nacija i strategije o bezbednosti saobraćaja za sledećih 10 godina, prema kojoj se ovi negativni brojevi moraju smanjiti za 50 odsto”, istakao je Krunić.\n“Ova konferencija je bila prilika da razmenimo iskustva i da lokalnim samoupravama pokažemo primere dobre prakse ali i da edukujemo lokalne savete kako da naprave programe rada. Naša poruka jeste da ih rade na osnovu analize stanja, dakle da prvo uoče probleme, pa da onda donose odgovarajuće upravljačke mere i aktivnosti”, istakao je Pešić.\n“Zato mi na svakoj konferenciji obezbeđujemo predstavljanje najboljih primera, diskusiju o njima, kao i radionice, kako bi što veći broj lokalnih samuprava prihvatio najbolju praksu”, rekao je Lipovac i dodao da su na konferenciji na Kopaoniku organizovane tri veoma važne radionice.


U POVERENJU: Sa tabletom i u WC\nSa tabletom i u WC\nNajnovija istraživanja primene tabličnih računara pokazuju da ih korisnici nose i upotrebljavaju svuda, uključujući i kupatilo.\nPrema rečima analitičara iz kompanije "Steples Adventidž" (Staples Advantage), istraživanje je trebalo da pokaže potencijal tabličnih računara da zamene konvencionalne personalne računare. Međutim, veliki broj ispitanika je izjavio da za njih tablični računari predstavljaju dopunu, pre nego zamenu, PC računarima.\nTablični računari možda ne mogu da se takmiče sa PC računarima u nekim oblastima, ali za većinu uobičajenih zadataka kao što su prijem i slanje mejlova, pretraživanje interneta i pisanje i čitanje jednostavnih dokumenata, tablični računari su potpuno dovoljni.\nPritom, korisniku pružaju neke prednosti kao što su prenosivost, jednostavnost rukovanja i udobnost u radu, koju PC računari ne mogu da pruže.\nPrema tvrdnjama njihovih korisnika, tablični računari doprinose povećanju produktivnosti (60 odsto), boljoj komunikaciji sa kolegama i klijentima (40 odsto) i lakšem obavljanju zadataka na radnom mestu (75 odsto).\nKorisnici tabličnih računara priznali su da se ne odvajaju od svojih "ljubimaca" kad idu na spavanje (78 odsto), na odmoru (62 odsto), u restoranu (30 odsto), pa čak i u kupatilu (35 odsto).


Beograd Prajd: Beograd domaćin EuroPrajda 2022.\nBeograd Prajd saopštio je da će Beograd biti domaćin evropske manifestacije "EuroPrajd", 2022. godine.\nKako se navodi u saopštenju, na godišnjoj konferenciji Evropske asocijacije organizatora prajdova (EPOA), Beograd Prajd je izabran za organizatora u konkurenciji koju su činili Barselona, Lisabon i Dablin.\nDirektor za Evropu organizacije Civil Right Defenders i član organizacionog odbora Beograd Prajda Goran Miletić rekao je da će "EuroPrajd 2022" biti mogućnost da se LGBT+ zajednica sa zapadnog Balkana osnaži i reafirmiše promocija evropskih vrednosti i ljudskih prava u Srbiji.\n"Verujemo da će EuroPrajd približiti regionalnoj i evropskoj javnosti pitanja od posebne važnosti za LGBT+ zajednicu u Srbiji i regionu, kao što su pravno regulisanje istopolnih zajednica. Sigurni smo da će EuroPrajd biti važan faktor u afirmaciji šireg društvenog konsenzusa i uvažavanja različitosti i sloboda", kazao je Miletić.\nEuroPrajd se dodeljuje gradovima kao domaćinima u organizaciji događaja od 1992. godine, a kako se navodi, Beograd je jedinstven po tome što će se EuroPrajd 2022 događaj prvi put organizovati izvan Evropskog ekonomskog prostora (EEA).


Većina osiguranja se bori da po treći put odloži primenu zakona\nOsiguravajuće kuće će ovoga puta izgleda uz tihu pomoć države i po treći put uspeti da produže rok za razdvajanje poslova životnih i neživotnih osiguranja, i to uprkos tome što Narodna banka Srbije, kao nadzorni organ ovog tržišta, smatra da razloga za odlaganje primene postojećeg zakona - nema\nPo važećem zakonu o osiguranju, osiguravači su u obavezi da do kraja ove godine razdvoje poslovanje životnih i neživotnih osiguranja, odnosno da formiraju dva odvojena društva. Međutim, kako je nacrt novog zakona o osiguranju u pripremi, osiguravači (ali i država) se zalažu da se u njega unese izmena koja bi ovaj rok produžila. Kao glavne razloge za to navode velike troškove same podele i vođenja administracije u dva društva, što je u uslovima krize veliki teret.\n- Ova godina je, što se tiče bilansa osiguravajućih društava, takva da pokazuje da oni moraju da se snalaze na različiti načine kako bi ostvarili pozitivan rezultat. Mogućnosti nisu iste kao ranije i ove godine je podela društava izuzetno skupa za društva u odnosu na druge troškove. Mi smo predložili da se odloži rok, i da to bude do 2011. godine - istakla je Zorica Dunović, pomoćnica ministarke finansija.\nS druge strane, u NBS smatraju da ne postoje ni ekonomski ni socijalni razlozi koji bi bili prepreka izvršenju ove, već pet godina poznate obaveze.\n- Nastavljanje obavljanja poslova životnog i neživotnog osiguranja bez razgraničavanja njihovih aktivnosti moglo bi uneti pravnu nesigurnost, neopravdano obezbediti konkurentnu prednost onim kompanijama koje nisu izvršile obavezu razdvajanja, ograničiti puni nadzor nad obavljanjem poslova životnog osiguranja, ali i uticati na stepen zaštite klijenata - tvrdi Mira Erić-Jović, viceguvernerka NBS.\nOd 25 društava koja posluju u Srbiji, samo šest se istovremeno bavi i poslovima životnog i poslovima neživotnog osiguranja, pri čemu učešće premije životnih osiguranja u premiji samog društva za osiguranje je značajnije samo kod dva društva.\n- Ako se ovome doda i podatak o malom učešću premije životnog osiguranja u ukupnoj premiji Srbije od oko 13 odsto u drugom tromesečju 2009. godine, može se reći da je postojeće zakonsko rešenje i ekonomski opravdano i da je pravi trenutak za ovo razdvajanje - ističe ona.\nVećina osiguravajućih kuća podržava ideju o odlaganju procesa razdvajanja za još dve godine, kako bi se to vreme iskoristilo za pronalaženje najboljeg načina da osiguravajuće kompanije mogu uspešno poslovati preko dva odvojena društva.\n- Ako u sadašnjim uslovima osiguravajuća kuća mora da razdvoji svoje poslovanje, suočiće se sa time da relativno mali portfolio neće moći da pokrije troškove rada još jedne, izdvojene, kompanije. To znači da samo tržište postaje neatraktivno za dalje ulaganje - smatra Kristof Rat, član Upravnog odbora "Viner štediše osiguranja"\nIskustva iz evropskih zemalja ukazuju da postoji veliki prostor za različita rešenja ovog problema. Tako su, na primer, postojeći osiguravači u Austriji, Češkoj i Slovačkoj ostali nepodeljeni, dok je podela osiguravača u Nemačkoj, Poljskoj i Bugarskoj izvršena na način koji ostvaruje sinergiju administracije, centrale i zajedničke prodaje u dva podeljena društva, tako da su obezbeđeni njeni maksimalni efekti.\nPo iskustvu "Unika osuguranja", kompanijama će trebati dosta vremena i angažovanja da bi se podela društava završila, što znači da su pripreme trebale da počnu još u januaru, da bi do Nove godine završili celu proceduru razdvajanja. Ova obaveza je na snazi od 2004. godine, uz dva naknadna prolongiranja, do kraja 2007, pa do kraja 2009. godine.\nZoran Višnjić, generalni direktor "Unika osiguranja", jedne od tri osiguravajuće kuće koje su već razdvojila društva, jer je to bio uslov za dolazak na srpsko tržište, smatra da su oni trenutno u neravnopravnom položaju i da konačno treba da se donese odluka o tome da li se odlaže ova obaveza i do kada, jer pravila treba da budu jednaka za sve.\n- Ako se opet odloži ova obaveza, onda mi koji smo ispoštovali te zahteve treba da dobijemo neke olakšice u poslovanju, kao što je menadžment bord, aktuarstvo i prodajna mreža gde bi imali veću fleksibilnost poslovanja i insistiraćemo na tome. S obzirom na to da će se rok očigledno produžiti i treći put, ne bi bilo dobro za imidž tržišta da imamo povlašćene i nepovlašćene kompanije - tvrdi Višnjić.\nDinkić: Oporavak, pa bolja 2011.\n"Svi podaci ukazuju da se Srbija na ekonomskom planu polako vraća u normalu", kaže potpredsednik Vlade i ministar ekonomije Mlađan Dinkić\n"Planiramo da 2010. podstaknemo banke, koje su više nego likvidne, da novac plasiraju privredi po nižim kamatama, tako što će se Narodna banka polako povlačiti iz repo operacija. Cilj je da u 2011. uđemo bez subvencionisanih kredita jer ćemo imati normalnu ekonomsku situaciju", rekao je Dinkić i dodao da je "veliki optimista" da će 2011. biti mnogo bolja od prethodne dve.\nNavodeći da je privreda, kroz razne programe Vlade, u ovoj godini dobila oko dve milijarde evra i da je u prethodnih devet meseci, kroz subvencionisane kredite u realan sektor "upumpano" oko 970 miliona evra, Dinkić je kazao da se i za sledeću godinu planira sličan obim sredstava.\n"S druge strane, preko Fonda za razvoj, u privredu je ušlo još oko milijardu evra", dodao je Dinkić.\nOn je kazao da je osnovni uslov za povlačenje subvencionisanih kredita bio da firma ne smanjuje broj zaposlenih, navodeći da je u maju na spisku Nacionalne službe zapošljavanja bio maksimalan broj nezaposlenih a da je od tada broj nezaposlenih umanjen za oko 40 hiljada.\nDinkić je rekao da se u poslednjih nekoliko meseci povećalo interesovanje potencijalnih investitora za Srbiju i da oni ukazuju da je sada najveći problem spora i komplikovana procedura za izdavanje građevinskih dozvola.\n"To moramo promeniti ukoliko želimo da povećamo priliv investicija. Ministarstvo prostornog planiranja bi trebalo hitno da predloži rešenje tog problema. Jedno od mogućih rešenja je da se uvede novo pravilo i praksa da Republika izdaje dozvole za investitora ukoliko lokalna samouprava ne odreaguje na vreme", istakao je Dinkić.\nOn je naveo da se mora smanjiti birokratija, ali i povećati njen efikasnost. "Jedinica za 'giljotinu propisa', čiji rad koordiniram, završila je prikupljanje preporuka od privrede i gradjana. Ukidanjem nepotrebne papirologije i raznih komplikovanih procedura obezbedićemo uštedu za privredu od oko 200 miliona evra na godišnjem nivou", kazao je Dinkić.\nVatra zaustavila "punto" - u kragujevačkoj "Zastavi" u požaru izgoreo pogon\nU "Zastavinoj" fabrici automobila 14. novembra je u 10.50 sati izbio požar koji je privremeno zaustavio proizvodnju "punta".\nU požaru nije bilo žrtava, ali je pričinjena velika materijalna šteta. U vatrenoj stihiji, koju su vatrogasci brzo obuzdali i ugasili, izgoreo je deo transportnog sistema koji automobile prevozi od montaže do lakirnice. Pored toga, uništene su sve instalacije u tom delu fabrike i neizvesno je kada će se ponovo uspostaviti proizvodnja. Načelnik sektora za vanredne situacije MUP-a Srbije Predrag Marić je rekao da je u požaru urušeno i oko 200 kvadratnih metara krova, oštećeno devet školjki za automobil "punto" i elektroinstalacija.\nKako je izjavio predsednik Samostalnog sindikata Zoran Mihajlović, "izgorelo je sve od montaže do lakirnice", i šteta je takva da "ne može biti sanirana do Nove godine".\n– Očevici su rekli da je požar nastao tako što je varnica, dok su radnici "Goše" sekli staru opremu, pala na instalacije. Tu je izbila vatra, a zatim se proširila dalje i zahvatila gume – kaže Mihajlović.\nNekoliko sati nakon izbijanja požara u fabriku automobila je stigao i ministar ekonomije Mlađan Dinkić, koji je rekao da "nakon prvih rezultata istrage postoje indicije da je u pitanju ljudski faktor", jer je vatra izbila na mestu na kome su radnici "Goše" iz Smederevske Palanke radili na demontaži stare opreme.\n– Hvala vatrogascima. Reagovali su za 40 sekundi i uspeli da spasu fabriku. Dobro je što nije bilo ljudskih žrtava. Nastojaćemo da što pre pokrenemo proizvodnju. Stručnjaci tvrde da je uništene transportere moguće obnoviti za dve sedmice – izjavio je Dinkić.\nGeneralni direktor Grupe "Zastava vozila" Zoran Radojević je rekao da je "oštećen sistem za transport u montaži", ali postoji opasnost da je oštećena masa elektro i mašinskih instalacija koje povezuju lakirnicu sa montažom. Formirana je i stručna grupa koja će utvrditi kolika je šteta i kada će se sve obnoviti – kaže Zoran Radojević.\nKako saznajemo u menadžmentu "Zastave", "ubuduće će se zavesti stroge mere zaštite i rigorozna kontrola svih lica koja obavljaju bilo kakve poslove u fabrici".\nGradonačelnik Kragujevca Veroljub Stevanović rekao je da je šteta od požara u fabrici velika.\n-Videćemo kolika je stvarna šteta i koliko vremena treba da se to sanira- kazao je Stevanović i dodao da se očekuje dolazak stručnjaka koji će utvrditi uzrok požara.\nIstražni sudija Okružnog suda Suzana Grujović je obavila uviđaj, i izjavila da je "pokrenuta istraga koja će utvrditi zbog čega je nastao požar, šta ga je izazvalo i ko je eventualno kriv".\nInače, požar je izbio u magacinu delova za montažu automobila "punto", skoro na istom mestu gde je izbio poslednji požar u fabrici "Zastava" pre nešto više od 10 godina.


Skadalozna presuda Azri Bašić za zločine nad Srbima | Novine Toronto\nSkadalozna presuda Azri Bašić za zločine nad Srbima\nPredsednik Saveza Srba iz regiona Miodrag Linta ocenio je skandaloznom presudu Suda BiH kojom je bivša pripadnica Hrvatskog vijeća odbrane Azra Bašić osuđena na 14 godina zatvora za zločine nad zarobljenim srpskim civilima u Domu JNA u Derventi i u selu Polje tokom 1992. godine.\nLinta je u saopštenju ocenio da su Tužilaštvo i Sud BiH "još jednom pokazali" da nisu ni nezavisni ni nepristrasni organi a da izrečenom presudom nije zadovoljena pravda, "niti su žrtve i njihove porodice dobile barem moralnu satisfakciju".\n"Ratni zločinac Azra Bašić, poznata kao krvava Azra, zbog brutalnih zločina zaslužila je doživotnu kaznu zatvora. Ovako preti realna opasnost da će nakon žalbe, Apelaciono veće Suda BiH smanjiti ionako malu kaznu i da će krvava Azra za nekoliko godina biti na slobodi što će biti novo vređanje i ponižavanje srpskih žrtava", piše u saopštenju.\nPrvostepenom presudom Suda BiH, Azra Bašić je osuđena na 14 godina zatvora zbog ubistva Blagoja Đuraša i nanošenja teških fizičkih i psihičkih povreda zarobljenim srpskim civilima u Domu JNA u Derventi. Sudsko veće je presudu donelo na osnovu iskaza svedoka koji su prepoznali Bašićevu na fotografiji i izjavili da je bila jedina žena u Domu JNA u periodu kada su izvršena ta krivična dela. Kao otežavajuću okolnost Sud BiH je uzeo u obzir broj krivičnih dela i iskazanu okrutnost pri njihovom izvršenju.


Press konferencija – 6. jun 2011. godine,12h, Medija centar Beograd – CHRIS Network\nPress konferencija – 6. jun 2011. godine,12h, Medija centar Beograd\nKoalicija protiv diskriminacije zajedno sa partnerskim organizacijama, zahteva da se utvrdi odgovornost onih koji su omogućili da se vodi postupak protiv Belgzima Kamberija nakon postavljanja bilborda sa stilizovanom diplomom ministra za ljudska i manjinska prava, državnu upravu i lokalnu samoupravu Milana Markovića.\nBilbord je postavljen tokom protesta zbog nepriznavanja diploma Univerziteta u Prištini i na njemu je bila ispisana ocena „nedovoljan“ za ministra Markovića iz navodnog predmeta „ljudska i manjinska prava“. Na bilbordu je pisalo i da je „na Pravnom fakultetu Univerziteta ’5. oktobar’ u Beogradu, student Milan Marković, dobio „opštu ocenu 10“ za nepoštovanja ljudskih prava građana Preševa, Bujanovca i Medveđe“. Zbog ovog bilborda pokrenut je postupak za krivično delo „Povreda ugleda zbog rasne, verske, nacionalne i druge pripadnosti“, za koje je zaprećena kazna zatvora do jedne godine.\nViše od 5 meseci posle postavljanja i uklanjanja bilborda, 30. maja 2011. godine, policija je Predsedniku Odbora za ljudska prava uručila poziv da bude saslušan kao osumnjičeni, a istog trenutka i zahtevala da pođe sa njima na saslušanje. Belgzim Kamberi je u policiji ispitivan o detaljima postavljanja bilborda i zatim je pušten.\nPrivođenje Predsednika Odbora za ljudska prava u Bujanovcu predstavlja kršenje zabrane pozivanja na odgovornost (viktimizacije), koja je predviđena članom 9. Zakona o zabrani diskriminacije i drugim domaćim i međunarodnim standardima iz oblasti ljudskih prava.\nTim povodom u ponedeljak, 6. juna 2011. godine, u 12h u srednjoj sali Medija centra, Terazije 3/I govoriće:\n1. Belgzim Kamberi, Predsednik Odbora za ljudska prava u Bujanovcu\n2. Nataša Kandić, Fond za humanitarno pravo\n3. Maja Mićić, Inicijativa mladih za ljudska prava\n4. mr Goran Miletić, Civil Rights Defenders\n5. dr Saša Gajin, Centar za unapređivanje pravnih studija


Ministar za ljudska prava i izbjeglice u Savjetu ministara Miloš Lučić uručio je ključeve stana za 32 porodice u Gradišci koje su do sada živjele u alternativnom smještaju. Ministar Lučić je svim porodicama koje su dobile krov nad glavom poželio sretne i radosne trenutke u novim domovima.\nZgrada u Gradišci izgrađena je u okviru projekta “Zatvaranje kolektivnih centara i alternativnog smještaja“ i građena je po svim evropskim standardima modernog stanovanja, a njena vrijednost sa opremanjem iznosi 1.551.711 KM.\nOvi stanovi građeni su po modelu neprofitnog stanovanja, što znači da ostaju u trajnom vlasništvu lokalnih zajednica.\nProjekat CEB 2 se provodi u 45 gradova i opština širom BiH i sredstva za ovaj projekat će biti utrošena za zatvaranje svih kolektivnih i alternativnih centara u kojima živi preko 7.000 izbjeglica.\nCEB 2 podrazumijeva izgradnju ili rekonstrukciju 2465 stambenih jedinica u 82 zgrade i objekta. Ukupna vrijednost projekta je 104 miliona evra: 60 miliona je obezbijeđeno kroz kreditna sredstva Razvojne banke Savjeta Evrope, a ostatak je doprinos lokalnih zajednica.\nRok za realizaciju projekta je 2022. godina kada bi trebali biti zatvoreni preostali kolektivni centri i alternativni smještaji. Imajući u vidu trenutne epidemiološke mjere i pandemiju virusa korona nadamo se da će rokovi biti i ispoštovani.


SASTANAK SA PREDSTAVNICIMA UNIJE STUDENATA REPUBLIKE SRPSKE - Foca-online.info | Novosti iz Foče\nSASTANAK SA PREDSTAVNICIMA UNIJE STUDENATA REPUBLIKE SRPSKE\nObjavljeno utorak, 22 april 2014 09:46\nU Ministarstvu porodice,omladine i sporta danas je održan sastanak predstavnika Omladinskog savjeta Republike Srpske i Unije studenata Republike Srpske. Tokom sastanka razgovaralo se o projektima i aktivnostima navedenih omladinskih organizacija, kao i problemima sa kojima se mladi i studenti susreću.\nSastanku je prisustvovala Branka Malešević, pomoćnik ministra za omladinu, koja je sa predstavnicima omladinskih organizacija razgovarala kako o aktuelnim, tako i o planiranim aktivnostima i projektima koji će se realizovati u saradnji sa ovim organizacijama, a u cilju poboljšanja položaja studenata i uopšte mladih u Republici Srpskoj.\nPredsjednik Omladinskog savjeta Republike Srpske, Miloš Blagojević je istakao da treba zajednički i institucionalno raditi na rješavanju problema mladih i studenta, te da komunikacija između omladinskih organizacija mora biti kontinuirana, radi efikasnije međusobne saradnje i podrške.\nPredsjednik Unije studenata Republike Srpske, Predrag Govedarica, predstavio je aktivnosti koje će se realizovati u narednom periodu, kao i veliki napredak u poboljšanju studentskog standarda u proteklih nekoliko mjeseci. Prisutne je obavijesti da će sutra početi isplata stipendija fondacije “Srđan Aleksić”.


Zelenski traži više pomoći od Evrope\nPredsjednik Ukrajine Volodimir Zelenski tokom posete Harkovu, gradu pogođenom ratom, na fotografiji Kancelarije predsjednika Ukrajine, 29. maja 2022.\nUkrajinski predsjednik Volodimir Zelenski trebalo bi da se obrati Evropskom savjetu u ponedjeljak dok traži veću pomoć Ukrajini i veći pritisak na Rusiju da okonča svoju invaziju.\nPredsjednik Evropskog savjeta Charles Michel rekao je u pismu uoči dvodnevnog zasjedanja da Ukrajina "pokazuje nevjerovatnu hrabrost i dostojanstvo suočena sa ruskom agresijom i zvjerstvima".\n"Jedna od naših najhitnijih briga je da pomognemo ukrajinskoj državi, zajedno sa našim međunarodnim partnerima, u ispunjavanju njenih potreba za likvidnošću", rekao je on. "Također ćemo razgovarati o tome kako najbolje da organizujemo našu podršku obnovi Ukrajine, jer će biti potreban veliki globalni napor da se zemlja ponovo izgradi."\nMichel je rekao da će sastanci uključivati razmatranje visokih cijena energije povezanih sa sukobom i potrebe da se "ubrza naša energetska tranzicija" kako bi se postepeno ukinula zavisnost Evrope od ruskih fosilnih goriva, kao i da će se razgovarati o načinima rješavanja pitanja bezbjednosti hrane.\nS obzirom na to da ruske snage izvode težak napad na Sjeverodonjeck, posljednji grad u oblasti Luganska pod kontrolom Ukrajine, Zelenski je rekao u video obraćanju kasno u nedjelju da je zauzimanje grada "osnovni zadatak za okupatore" i da će Ukrajina učiniti sve što može "da zadrži to napredovanje".\nZelenski je rekao da je u ruskim napadima oštećeno 90 posto zgrada u Sjeverodonjecku, prekinuli telekomunikacije i uništili više od dvije trećine stanova u gradu.\nRuski ministar spoljnih poslova Sergej Lavrov rekao je francuskoj televiziji TF1 u nedjelju da je "bezuslovni prioritet Rusije oslobađanje regiona Donjecka i Luganska". On je rekao da Rusija na te oblasti gleda kao na "nezavisne države".\nRusija je veliku pažnju usmjerila na Donjeck i Lugansk, u regionu Donbasa, nakon što je prerasporedila mnoge svoje snage koje su u početku krenule na ukrajinsku prestonicu Kijev i suočile se sa žestokim otporom u početnim fazama invazije koju je pokrenula krajem februara.\nNjemački ministar ekonmije: Jedinstvo EU oko sankcija Rusiji "počinje da se osipa"\nŽestoka bitka za Sjeverodonjeck, Kijev traži oružje dugog dometa


Digitalizovana građa o Banjaluci poklon za Dan grada – mojKontakt portal – Radio Televizija Kontakt\nNarodna i univerzitetska biblioteka Republike Srpske je u saradnji sa Univerzitetskom bibliotekom “Svetozar Marković” iz Beograda izdvojila digitalizovanu građu o staroj Banjaluci, povodom 22. aprila, Dana grada.\nObjedinjeni na jednom mjestu, tekstovi iz brojnih novina dočaraće čitaocima kako se živjelo u gradu na Vrbasu i kako se on razvijao, saopšteno je iz Narodne i univerzitetske biblioteke Republike Srpske.\nIz te ustanove navode da je čitaocima na portalu starabanjaluka dostupno više od 300 tekstova podijeljenih u 10 kategorija koji predstavljaju autentično svjedočanstvo o duhu epohe.\nU saopštenju se navodi da su tekstovi složeni hronološki i premda je najstariji tekst iz 1887. godine, uglavnom obuhvataju prvu polovinu prošlog vijeka, a naročito zlatno doba Banjaluke dok je grad bio centar Vrbaske banovine.\nNa ovaj način Narodna i univerzitetska biblioteka Republike Srpske čestita Dan grada gradonačelniku i građanima Banjaluke, ali i ukazuje na značaj koji digitalizacija ima kako za zaštitu i širu dostupnost bibliotečke građe, tako i za afirmisanje zavičajnih tema, dodaje se u saopštenju.\nKlavirski koncert u Banskom dvoru\nHrabra Banjalučanka Dubravka Macanović izgubila bitku za život\nBritanija od sutra na ljudima testira vakcinu protiv virusa korona


Francuske prerađivače "ubija" rast cena svinjskog mesa\nTanjug 23. maja 2019. 17:31\nPARIZ – Francuski proizvođači mesnih prerađevina trpe pritisak rastućih cena svinjskog mesa, uzrokovan epidemijom afričke svinjske kuge koja je desetkovala svinjski fond u Kini, i upozoravaju na moguća bankrotstva u tom sektoru, piše Rojters.\nAfrička svinjska kuga se proširia u kontinetalnom delu Kine od avgusta prošle godine, ubijajući milione životinja i primoravajući Kinu, najvećeg svetskog proizvođača svinjskog mesa, da se okrene uvozu početkom ove godine.\n„Ova povećanja cena kažnjavaju naša preduzeća, jer su ranije potpisani komercijalni ugovori zasnovani na istorijski niskim cenama, a sada moramo da ubeđujemo klijente da prihvate povećane cene“, izjavio je novinarima predsjednik FICT-a Bernar Vala.\nSporazumi između dobavljača i trgovaca se u Francuskoj pregovaraju jednom godišnje i zatvaraju se krajem februara. Kupci posle toga nisu obavezni da prihvate povećanje cena ukoliko u ugovori nema posebne klauzule koja to predviđa.\n„Nijedna kompanija ne može da preživi ako ne bude izmena ugovora sa kupcima“, rekao je on, dodajući da je skoro izvesno da će cene nastaviti rast.\nIzvoz svinjskog mesa iz EU u Kinu skočio je za 25,9 procenata u prva tri meseca 2019. godine u odnosu na isti lanjski period, pokazuju podaci.


Evropski parlament: Nakon večerašnje rasprave, sutra se očekuje glas ZA o ukidanju viza BiH I Albaniji\nVečeras je održana rasprava na Evropskom parlamentu o ukidanju viza za BiH i Albaniju. Ukupan pozitivan tok rasprave navodi na zaključak da će sutrašnje glasanje članova Parlamenta biti pozitivno za stanovnike te dvije zemlje.\nEvropski parlamentarci, najkraće rečeno, su pokazali da upoznati sa činjenicom da su BiH i Albanija obavile sve tehničke pripreme za ukidanje viza i, što je još važnije, primijenile sve sigurnosne standarde. Poruke koje su se čule bile su u znaku pune podrške ukidanju viza, što bi sutra na glasanju zakazanom za podne, trebalo da bude potvrđeno i konačnom preporukom ZA Evropskog parlamenta.\nNa taj način će dvije trećine evropskih institucija, uz pozitivnu preporuku Evropske komisije, biti za to da se otvore granice dvjema preostalim zapadnobalkanskim državama. Nedostaje još samo vaš glas, poručuju parlamentarci ministrima unutrašnjih poslova zemalja, članica Evropske unije.


PP „Ratar“ vrši adaptaciju zalivnog sistema - NMR Info\nPP „Ratar“ vrši adaptaciju zalivnog sistema\nKreirano okt 2, 2013\nZalivni sistem koji je u vlasništvu poljoprivrednog preduzeća „Ratar“ iz Jaša Tomića izgrađen je još davne 1990. godine i pokriva oko 400 ha oranica. Od samog starta zalivni sistem je bio nefunkcionalan zbog velikog gubitka vode u dovodnim i iragacionim kanalima, te je usled nedovoljnog dotoka, mogla da zaliva samo jedna mašina i to u prekidima. Samo punjenje irigacionih kanala trajalo je preko 48 h, tako da se brzo odustalo od inteziviranja proizvodnje, zbog prevelikih troškova. Do pre nekolio godina čak se razmišljalo o demontaži i prodaji, jer je dobit bila mnogo manja od ulaganja.\nUlaskom PP Ratar doo u sistem Matijević Agrara, omogućena je dvogodišnja intezivirana proizvodnja semenskih kultura, kao i zasnivanje postrne setve, popularno nazvane “druga žetva”,\na rezultati nisu izostali-.\nOve godine PP „Ratar“ doo je počeo sa adaptacijom postojećeg zalivnog sistema i privođenjem u funkcionalno stanje, kao prve faze, dok se iduće godine planira proširenje za 132 ha, putem centar-pivota. Sama adaptacija predpostavlja zacevljenje dovodnog kanala u dužini od 1600 m i oblaganjem irigacionih kanala geomembranom u ukupmoj dužini od 4600 m, a sve u skladu postojećih standarda\n-„Ovo rešenje omogućava intenzivnu proizvodnju kako u osnovnoj i postrnoj setvi tako i u proizvodnji profitabilnih kultura, bilo da se radi o povrću ili lekovitom bilju. Vrednost prve faze ove investicije je 300 hiljada evra, a u funkciji će biti već uoči proizvodne sezone 2014. godine“ – izjavio je za NMR Info Marinić Bojan direktor PP „Ratar“ doo.\nOktobarska nagrada opštine Sečanj


Ekspanzija dva neobična sporta – nožni tenis i virtuelni fudbala – ASinfo Portal\nEkspanzija dva neobična sporta – nožni tenis i virtuelni fudbala\nNožni tenis je kombinacija tenisa, fudbala i odbojke, a igra se dva na dva, preko mreže. Legendarna “Kocka” na banjalučkom Trgu Krajine okupila je 60 ekipa i više od 120 učesnika, kako djece, tako i odraslih, ali i profesionalnih fudbalera i trenera. Izuzetno velika posjećenost publike i ne čudi jer je ovo jedini turnir ovog tipa koji se održava u regiji. Zato planiraju iduće godine da ga organizuju i u Trebinju uz želju da preraste u regionalno takmičenje sa ekipama iz Srbije, Hrvatske i Slovenije.\n“Kompaniji Mozzart smo se obratili jer smo vidjeli koliko podržavaju sport, a ovom donacijom su napravili još jedan vrhunski potez i veoma smo zahvalni na tome. Svi učesnici su prezadovoljni, a reakcije posjetilaca odlične”, kaže Bojan Garić, predsjednik Sportskog kluba “AS”.\n“Mozzart je zaista eksponiran u javnosti kao kompanija kao podržava dobre projekte i sportiste koji imaju potencijal za razvoj. Zato smo im se obratili za sponzorstvo, a prepoznali su kvalitet našeg takmičenja jer gaming posljednjih godina u BIH doživljava ekspanziju, a u svijetu je veoma popularan”, kaže Feđa Đedović iz E-sport asocijacije BIH.


Obilježen 9. Internacionalni SWAN DAN (Support Women Artists Now Day)\nDeveti Internacionalni SWAN DAN obilježen je danas performansom koji su izvele bh. umjetnice u sarajevskom Muzeju savremene umjetnosti 'Ars Aevi', u organizaciji Fondacije CURE.\nAutor J.A. - Objavljeno 2016-03-26 17:36:00\nAida Čorbadžić i Selma Štrbo – Arnautović\nVedrana Frašto, Fondacija CURE\nSWAN DAN (Support Women Artists Now Day) je internacionalni praznik umjetnica koji slavi različitost i moć kreativnosti žena. U prvih 8 godina postojanja ovog novog praznika realizovalo se više od 1400 SWAN Day događaja gdje je učestvovalo preko 26 država.\nFondacija CURE u obilježavanju ovog događaja učestvuje od samog početka organizovanjem malih festivala na kojima se promovisala ženska umjetnost i aktivizam. Tako su i ove godine obilježili ovaj dan performansom koji su izvele bh. umjetnice Selma Štrbo – Arnautović, balerina Narodnog pozorišta u Sarajevu, Aida Čorbadžić, solistica Sarajevske opere, Plesna baletna grupa Bellarte i Dječiji baletni ansambl Bellarte.\n"Ono što je nama jako bitno da se dosegne veća vidljivost umjetnica u bh. društvu, a sa druge strane da se javnost upozna sa umjetnošću koju izvode žene umjetnice, jer u bh. društvu, kakvo jeste, žene jesu marginalizovane, pogotovo ako se radi o umjetnosti i ako se radi o angažovanoj umjetnosti, onda je još dodatna marginalizacija", izjavila je za News Blic portal Vedrana Frašto iz Fondacije CURE.\nSWAN inicijativa ima za cilj da privuče internacionalnu pozornost na ulogu žena u kulturi i umjetnosti. Kao simbol solidarnosti, organizacije širom svijeta organizovat će lokalne performanse, izložbe i manifestacije kako bi podržale umjetnice, fokusirajući direktnu pažnju na njihov kreativni potencijal i podstičući njihova društva da pronađu nove načine u prepoznavanju i uključivanju ženske kulture kao osnovnog elementa kreiranja civilnog društva.\n"Cilj je ustvari, da između ostalog proslavimo Internacionalni praznik umjetnica, a sa druge strane i da se poziva na aktivističku umjetnost, odnosno, da umjetnost generalno ima sluha da da prostora za angažovanu umjetnost", ističe Vedrana.\nSWAN baza podataka trenutno okuplja zajednicu od nekoliko desetina hiljada umjetnica iz cijelog svijeta, a svoj doprinos današnjim performansom dale su i umjetnice iz Bosne i Hercegovine.\n"Moja je umjetnost jedna od rijetkih koja je zastupljenija ženama, ali bez obzira na to inače, mislim da žene trebaju malo još ojačati. Generalno – da se bore za svoju umjetnost, da se borimo zajedno, mislim da je to još ljepše. Nadam se da će ovakvih projekata biti što više. Nekih zajedničkih sa ženama u umjetnosti", rekla je Selma Štrbo – Arnautović, balerina Narodnog pozorišta u Sarajevu, u razgovoru sa ekipom News Blic portala.\n"Ja bih rekla, nemojmo se boriti, možda bi bolje bilo da se nadopunjavamo. Da to ide kao što i mi jesmo, suptilne, na neki naš, lijepi ženski način, da se borimo za bolje sutra. Za nove mlade žene i mlade umjetnice koje dolaze. Tako da, ovo je jedan mali doprinos", kaže Aida Čorbadžić, solistica Sarajevske opere.\nSWAN Day je važan korak ka mijenjanju trenutne situacije u kojoj se nalaze umjetnice širom svijeta, a malim koracima i zalaganjima, svako od nas može mnogo da napravi, ističu organizatori.\n#swanday #umjetnice #arsaevi #sarajevo #fondacijacure


Za kupovinu sopstvenih hartija od vrijednosti, koja je je počela 30. aprila, ČEZ je planirao približno 32 milijarde kruna (1,15 milijardi evra).\nTa kupovina omogućiće kompaniji da sa tržišta povuče do 59,22 miliona akcija, što predstavlja 10 odsto osnivačkog kapitala. Cijena koju će platiti za otkup mora da se kreće izmedju 300 i 2.000 kruna po akciji, prenijla je agencija ČTK.\nPonovni otkup akcija se realizuje na regularnin tržištima, na kojima se kotiraju akcije ČEZ, a to su praška i varšavska berza.\nKompanija kupuje svoje akcije u vrijeme kada vlada na tržištu kapitala, posredstvom banke “Česka sporžitelna”, prodaje paket od sedam odsto akcija. Ministarstvo finansija detalje trgovine drži u tajnosti. Špekuliše se da je država počela prodaju svog paketa prošle nedelje. Do sada je u državnom vlasništvu bilo 67,6 odsto akcija ČEZ.\nČEZ je najprofitabilnija češka firma, čija je konsolidovana čista dobit u prvih šest mjeseci ove godine porasla na godišnjem nivou 26,8 odsto na 21 milijardu kruna (760 miliona evra). Za ovu godinu, prema planovima rukovodstva firme, čista dobit cijele grupe će se povećati za 22 odsto, na 35,1 milijardu kruna.


Dreković optužen za zločine nad Srbima\nTužilaštvo BiH podiglo je optužnicu protiv ratnog komandanta 4. korpusa takozvane Armije BiH Ramiza Drekovića (62) za ratni zločin protiv civilnog stanovništva srpske nacionalnosti na području Kalinovika, saopšteno je iz ove pravosudne institucije.\nU saopštenju je navedeno je da je Dreković za vrijeme rata u BiH postupao suprotno odredbama Ženevskih konvencija o zaštiti civilnih lica.\n"Dreković je optužen da je u proljeće 1995. godine izdao direktno, strogo povjerljivo naređenje artiljerijskim jedinicama na širem području opštine Konjic da izvrše neselektivno granatiranje Kalinovika, naseljenog stanovništvom srpske nacionalnosti", navedeno je u saopštenju.\nNakon granatiranja, u više navrata, tokom maja i juna 1995. godine, usljed eksplozija granata ubijeno je dijete u dobu od 15 godina, a teže i lakše ranjeno više djece i odraslih, piše u saopštenju.\nPrema navodima Tužilaštva BiH, granatiranjem je prouzrokovano veliko razaranje imovine i objekata.\nTužilaštvo BiH najavljuje da će navode optužnice dokazivati pozivanjem 50 svjedoka i stručnih vještaka, te prilaganjem više od 200 dokaznih materijala.\nSud BiH pustio je Drekovića početkom decembra na slobodu, koji je prethoddno uhapšen zbog sumnje da je počinio ratni zločin nad srpskim civilima u Kalinoviku.\nDreković je pušten nakon što je sudija za prethodno saslušanje odbio prijedlog Tužilaštva BiH za određivanjem jednomesečnog pritvora.\nPritvor je bio zatražen zbog opasnosti da bi boravkom na slobodi osumnjičeni mogao ometati istragu, prikrivati dokaze i vršiti uticaj na svjedoke ili saučesnike, a u Sudu BiH su smatrali da je prijedlog neosnovan.\nRamiz Dreković optužnica Tužilaštvo BiH\nRamiz Dreković se tereti da je naredio granatiranje Kalinovika


REČ STRUČNJAKA: Koronavirus utiče na plodnost, mladi najviše ugroženi : Nadlanu.com\nREČ STRUČNJAKA: Koronavirus utiče na plodnost, mladi najviše ugroženi\nObjavljeno 14. feb 2021. / 13:15:58\nNaučnici iz Vuhana, objavili su istraživanja o uticaju koronavirusa na plodnost muškaraca. Oni tvrde da su pronašli mnogobrojne dokaze o smanjenoj pokretljivosti spermatozoida i njihovom manjem broju. Još uvek ne znamo mnogo o dugoročnim posledicama, ali se o ovome sve više govori.\n- Testis, kao žlezda odgovorna za plodnost muškarca, bogata je AC2 receptorima. Testis sadrži tri tipa ćelija, i svi sadrže te receptore koji su prijemčivi za ovaj virus - rekao je za 150 minuta Prve TV Đorđe Aleksić, specijalista urologije.\nDa li se sa ovim problemom češće suočavaju mlađi ili stariji?\n- Koronavirus može napasti čoveka u svakoj dobi, ali posledice su različite. Ako napadne čoveka van reproduktivnog perioda, tu su manje posledice. Problem je u napadanju mlađe populacije, jer je upravo ona ta koja sa oštećenim testitima može da ima problema u budućnosti - objašnjava Aleksić.\nDodao je i to da, bar tri meseca nakon infekcije, nije potrebno ni proveravati da li ima problema sa spermatozoidima, jer će nalaz gotovo sigurno biti loš. Ukoliko posle prva tri meseca rezultati nisu dobri, rade se ponovo za tri meseca.\nTakođe, težina posledica zavisi i od težine bolesti.\n- Jedan testis je u stanju da dnevno napravi nekoliko desetina miliona spermatozoida. Ukoliko nije bilo teže kliničke slike, velika je šansa da muškarci neće imati veće posledice. Ipak, ako su muškarci bili na respiratoru ili dugo u bolnici, postoji velika šansa za trajno oštećenje - kaže Aleksić.\nIstiče i da je test DNK fragmentacije spermatozoida veoma važan za one koji su preležali koronu, a imaju problema sa spermatogenezom.\nĐorđe Aleksićkoronakoronavirusplodnostplodnost muškarcareproduktivni periodrespiratorspermatozoidtestis


Izbor za ekološki najprihvatljiviji\nnovi automobil u Srbiji\nDanas je tim povodom održana konferencija za novinare u salonu Citroen u Beogradu jer model Citroen C3 1.6 Hdi aktuelni pobednik - EKO automobil 2017. godine.\nU skladu sa proklamovanim ciljem izbora automobila sa najboljim performansama u odnosu na životnu sredinu da se promoviše etičko ponašanje i podizanje svesti o potrebi za očuvanjem prirodnih resursa, zaštita životne sredine i korporativna odgovornost žiri je uveo i posebna priznanja. Članovi nezavisnog žirija su: Dušan Stokić, Privredna komora Srbije, Filip Radović, Agencija za zaštitu životne sredine, Milan Božić, Centar za motorna vozila AMSS, Nebojša Ćulum, Agencija za energetiku, Nevena Đukić, Energetski portal i Zlatko Mitić, Metro Market\nOd navedenih automobila kandidata biće izabran i Automobil godine u Srbiji – NetAuto 2018, šesnaestu godinu za redom. Izbor za automobil godine putem interneta, kao medija koji kroz interaktivnu komunikaciju pruža neograničene mogućnosti čini ovaj izbor najprestižnijim nacionalnim izborom za automobil godine. Kao prateća manifestacija, koja automobilima i završnoj ceremoniji dodele nagrade daje posebnu dimenziju, četnaestu godinu za redom organizuje se i izbor za Miss NetAuto. Na današnjoj konferenciji za novinare predstavilo se pet kandidatkinja u glamuroznim haljinama Ugrčić Design-a iz Pančeva.\nPosetioci specijalizovanog automobilskog sajta www.netauto.rs, prema sopstvenim kriterijumima glasaće šesnaestu godinu za redom, za automobil godine u Srbiji, po principu jedna e-mail adresa - jedan glas. Podršku pružaju, omogućujući da se preko njih glasa i najposećeniji automobilski sajtovi u Srbiji.\nKao prateća manifestacija, koja automobilima i završnoj ceremoniji dodele nagrade daje posebnu dimenziju, četrnaesti put za redom organizuje se i izbor za Miss NetAuto. Ove godine za titulu Miss NetAuto 2017 konkuriše 16 devoajka.\nNagrada za Automobil godine – NetAuto 2017 biće dodeljana na svečanoj ceremoniji u drugoj polovini februara 2018. godine, a za EKO automobil godine i posebna priznanja biće uručeni tokom 6. sajma automobila BG Car Show.\nModni partner - Ugrčić Design\nDanas se pod terminom moda označava poslednja verzija stila nekoj oblasti, pa smo tako danas mogli da vidimo francusku automobilsku i domaću žensku modu. U salonu automobila Citroen, gde su izloženi najnoviji modeli ovog francuskog brenda uz njih se predstavilo nekoliko kandidatkinja u izboru za Miss NetAuto 2017 u elegantnim haljinama modne kolekcije Ugrčić Design-a iz Pančeva.\nKreacije sestara Ugrčić ponele su mnoge poznate ličnosti na srpskoj javnoj sceni, a njihovi modeli objavljivani su i u raznim magazinima kao što su Blic Žena, Best Shop, Grazia, Hello magazin, Elle… japansko izdanje Vog.\nInspiraciju za sve kolekcije nalaze u stvarima koje ih okružuju. Materijali koje koriste su neiscrpan izvor inspiracije. A kao i u svakom poslu, i njih dve imaju uzore.\n– Dosta pratimo rad stranih dizajnera, volimo da pogledamo šta je novo na modnoj sceni u svetu. Izdvojile bismo tri dizajnera čiji nam se rad veoma dopada: Džejson Vu, Geret Pju i Aleksander Van, rekla nam je Dragana Ugrčić koja je pratila photo session u beogradskom salonu Citroen.


Naša planeta | GSK\nDa bismo pacijentima obezbedili pristup visoko kvalitetnoj terapiji u budućnosti, neophodno je da u današnje vreme zaštititimo prirodne resurse koji su nam potrebni da bismo obezbedili proizvodnju. Posvećeni smo rukovođenju i smanjenju uticaja koji naše poslovanje i naši proizvodi imaju tokom njihovog životnog ciklusa na životnu sredinu.\nPostavili smo ambiciozne ciljeve za smanjenje ugljenika, vode i otpada širom našeg lanca vrednosti – od pronalaženja izvora sirovina i uticaja naših laboratorija i fabrika, do upotrebe i odlaganja naših proizvoda od strane pacijenata i potrošača.\nU Srbiji očekujemo da tokom 2014. godine smanjimo emisiju ugljenika uvozom inhalera koji se koriste u terapiji respiratornih bolesti iz proizvodnog centra GSK Evre, u Francuskoj, što podrazumeva smanjenje ugljeničnog otiska za 200 grama po inhaleru. Pored toga, obnovom GSK voznog parka u Srbiji planiramo da do prvog kvartala 2016. godine smanjimo emisiju ugljenika za 20 odsto, sa 300 430 kilograma na 240 420 kilograma godišnje.


FK Omladinac Opovo: RADOVI NA REKONSTRUKCIJI KLUPSKIH PROSTORIJA (VIDEO) - GLAS OPOVAGLAS OPOVA\nFK Omladinac Opovo: RADOVI NA REKONSTRUKCIJI KLUPSKIH PROSTORIJA (VIDEO)\nMarch 13, 2020 - LOKALNA SAMOUPRAVA\nRADOVI NA REKONSTRUKCIJI KLUPSKIH PROSTORIJA\nDok se opovački fudbaleri pripremaju za početak prolećnog dela prvenstva, u toku su radovi na rekonstrukciji klupskih prostorija i stadionske infrastrukture.\nNa ranije sagrađenom spratu objekta kluba, izvode se enterijerski radovi gde će biti klupske prostorije za sastanke. Nakon ovih radova sledi renoviranje svlačionica i stadionske ograde.\nProjekat je finansijski podržala lokalna samouprava, a radove su obišli predsednik opštine dr Zoran Tasić i njegov pomoćnik Nebojša Kovačević. Tasić ističe da je lokalna samouprava značajno pomogla svim sportskim klubovima u projektnom sufinansiranju, a to posebno čini klubovima koji rade sa mlađim kategorijama.\n„Lokalna samouprava kao jedna odgovorna institucija pomaže sve sportske klubove, udruženja građana i sve organizacije koje učestvuju u društvenom razvoju naše sredine. Lokalna samouprava je tokom prošle godine izdvojila značajna sredstva za finansiranje rekonstrukcije dela objekta koji je neophodan za funkcionisanje opovačkog fudbalskog kluba. Ono što je nama važno jeste da ovaj klub radi sa mlađim kategorijama i mi to uvek podržavamo. Radimo rekonstrukciju objekta, odnosno prostorija gde će vreme provoditi mladi fudbaleri i ja se iskreno nadam da će im ova pomoć lokalne samouprave puno značiti. Pored rekonstrukcije pomoćnog objekta očekuje nas sanacija svlačionica, a za nekoliko dana krećemo sa farbanjem ograde, tako da očekujem da će ovaj teren i objekat za mesec dana dobiti jedan novi izgled“ izjavio je Tasić.\nProlećni deo sezone Omladinac startuje narednog vikenda, osim ako se prvenstvo zbog epidemije koronavirusa ne odloži.\nNovember 25, 2020, 06:14


Demokratska omladina: Izbor Maje Gojković udar na FPN - Politika - Dnevni list Danas\nPočetna » Politika » Demokratska omladina: Izbor Maje Gojković udar na FPN\nOmadina Demokratske stranke ocenila je da je danas da je imenovanje Maje Gojkovića u Savet Fakulteta političkih nauka (FPN), do sada, najozbiljniji udar na ovaj fakultet i na sve njegove studente i nastavnike.\n2Piše: Beta 14. aprila 2021. 12.30 Izmenjeno: 12.51\n„Demokratska omladina smatra da je neviđeni skandal da osoba poput sadašnje ministarke kulture odlučuje o novom dekanu FPN-a, kao i da utiče na rad fakulteta. Profesori uče studente FPN-a da politika mora da bude u funkciji opšteg, a ne ličnog interesa, a Maja Gojković je sušta suprotnost tom učenju“, navedeno je u saopštenju.\nČlan Demokratske omladine Stefan Ninić naveo je da je ovo je prvi put da se u Savet FPN-a biraju dve ministarke Vlade Srbije (Gojković i Jadranka Joksimović) što ne može drugačije da se doživi „nego kao pritisak na fakultet na kom je skoro diplomirao i kao ugrožavanje autonomije Univerziteta u Beogradu“.\n„Nadam se da će studenti i profesori beogradskog univerziteta imati snage da sačuvaju autonomiju Univerziteta i da ga odbrane od političkog uticaja i pritiska od strane bilo koje stranke“, rekao je Ninić.\nDS: Fakultet političkih nauka predstavlja opasnost po režim\nDemokratska stranka (DS) ocenila je danas da je Fakultet političkih nauka (FPN) u Beogradu jedno od retkih mesta odakle se još može čuti kritika na račun vlasti Aleksandra Vučića i da je to razlog zbog kojeg se vlast, kako se navodi, „okomila na njega“.\nČlanica Glavnog odbora DS i nekadašnja studentkinja FPN Alisa Kockar ocenila je u saopštenju da je u medijima odjeknula vest da je Vlada imenovala ministarke Maju Gojković i Jadranku Joksimović za članice Saveta FPN i da je to izuzetno važan organ upravljanja jer članovi biraju i razrešavaju dekana, donose finansijski plan i daju saglasnost za odluke o upravljanju imovinom fakulteta, a takođe i donose Statut.\n„Ministarke su izabrane iz reda ‘istaknutih ličnosti iz oblasti nauke, kulture, prosvete, umetnosti i privrede’, iako ministarka Joksimović nikako ne bi smela da bude na toj poziciji zbog doktorskih studija koje pohađa, ali i činjenice da bi se svaki student postideo što nijedno poglavlje pregovora sa EU dugo nije otvoreno, i uprkos tome što su rezultati rada ministarke Gojković u najmanju ruku upitni jer su mediji zarobljeni, a država daje prednost rijaliti programima umesto kulturi“, navela je Kockar.\nPrema njenoj oceni, vlast se plaši FPN i želi da ga kontroliše jer su tamo i dalje ljudi koji mogu da prepoznaju metode koje vlast koristi da uguši demokratiju i slobodne medije i koji mogu da mlade ljude nauče lekcije o načinima smene autoritarnih režima.\nDemokratska omladina, FPN, Maja Gojković\n14. aprila 2021. u 16.31\nMaja Gojkovic je svojim ponasanjem u pravom smislu degradirala Parlamet nase drzave pa joj zbog toga treba dati sansu da jos nesto degradira u drzavi Srbiji.\n15. aprila 2021. u 10.12\nima li kraja , ima li dna…?


Ko je odgovoran za rensomver napade?\nNapisao misha, 2020-06-16 01:15:13 u Novosti\n- U Kini ljudi imaju najveću tendenciju da promene mišljenje o pregovaranju sa sajber kriminalcima, kada su u pitanju njihove kritične informacije. Dok 80 odsto ispitanika smatra da preduzeća u načelu ne bi trebalo da pregovaraju, kada se radi o ličnim podacima ispitanika, procenat drastično opada na samo 16 odsto za odbijanje pregovora.\n- Britanci imaju najsnažnija osećanja u pogledu protivljenja zahtevima sajber otmičara podataka, s obzirom ne to da 81 odsto njih veruje da preduzeća ne bi trebalo da pregovaraju sa kriminalcima.\n- Među ispitanicima iz zemalja obuhvaćenih istraživanjem, najskloniji da oproste glavešinama kompanija su, čini se, Francuzi. Manje od četvrtine (24%) njih želi da okrivi rukovodioce kompanija, a nešto više od polovine (55%) veruje da se samo kriminalci mogu kriviti za rensomver napade, dok samo trećina (36%) razmatra da odustane od usluga kompanije pogođene rensomver napadom.\n- Nasuprot njima, Japanci i Kinezi su najmanje raspoloženi za praštanje, sa 49 i 51 odsto ispitanika koji odustaju od usluga kompanije posle napada, a dve trećine Kineza direktno krivi direktora.\n- Nemci su najglasniji u pogledu strogih kazni za rukovodioce kompanija posle napada, jer 29 odsto onih koji krive lidere želi da oni budu zatvorski kažnjeni.\n- Nasuprot tome, u Sjedinjenim Državama, najčešći stav za one koji krive lidere je da 44% njih zahteva novčane kazne za direktore.


U RS-u više para od poreza na dobit, manje od dohotka i nepokretnosti – Biznis.ba\nNaslovnaBiHU RS-u više para od poreza na dobit, manje od dohotka i nepokretnosti\nU RS-u više para od poreza na dobit, manje od dohotka i nepokretnosti\nobjavljeno 03. mar 2019. u 10:33\nPoreska uprava Republike Srpske je u prva dva mjeseca ove godine na račun javnih prihoda tog bh. entiteta prikupila ukupno 378,1 milion maraka, što je za 18,8 miliona KM ili pet posto više u odnosu na isti period lani.\nKada su u pitanju direktni porezi, u periodu januar-februar ove godine naplaćeni su u iznosu od 65,2 miliona maraka, što je na nivou naplate iz prva dva mjeseca prethodne godine.\nTako je porez na dobit iznosio 29,6 miliona KM, što je za pet miliona KM ili 20 posto više nego u uporednom periodu, saopćeno je danas iz entitetske Poreske uprave.\nPorez na dohodak ubran je iznosu od 31,9 miliona maraka, što je za 4,7 miliona KM manje u odnosu na isti period prošle godine.\nRazlog manje prikupljenog ovog prihoda leži u činjenici da je Vlada RS u prošloj godini povećala neoporezivi dio plate na 500 KM, i na taj način se odrekla svog dijela po tom osnovu u korist radnika u RS.\nŠto se tiče poreza na nepokretnosti, u prva dva mjeseca ove godine iznosio je 1,6 milion KM, što je za 720.000 maraka manje nego u istom periodu lani, dok je ubrani porez na upotrebu držanje i nošenje dobara ove godine veći za devet procenata u odnosu na uporedni period.\nNaplata doprinosa je u prva dva mjeseca ove godine zabilježila značajan rast, te je naplaćeno 246,9 miliona KM, što je za 22,7 miliona KM ili 10 odsto više nego u istom periodu prošle godine.


Sa protesta zbog rušenja u Savamali, ilustracija\nVladimir Marković, vlasnik firme “Transport peroni”, čiji je objekat srušen u izncidetu u beogradskoj Hercegovačkoj ulici, izjavio je da premijer Srbije Aleksandar Vučić umanjuje nedela počinioca ovog čina.\nPodsećamo, u izbornoj noći između 24. i 25. aprila grupa lica sa fantomkama na glavama srušila je sve objekte u Hercegovačkoj, delu lokacije na kojoj se gradi naselje “Beograd na vodi”.\nPremijer Vučić je za taj čin u sredu optužio vlasti grada Beograda, dok se gradonačalnik Siniša Mali tim povdom nije oglasio.\nMarković, koga je premijer u svojim medijskim nastupima direktno prozvao, medijima je prosledio saopštenje u kom navodi da Vučićevom, kako se izrazio, „herojskom i istorijskom izjavom“, nisu preterano fascinirani vlasnici sravnjenih objekata u Hercegovačkoj ulici.\n“Ponovo se vrlo istrajno sva nedela umanjuju, a vrh beogradske vlasti veliča u svom bojnom jurišu“, napisao je Marković i dodao da je neporušene objekte ofarbao i obeležio fluoroscentnom bojom kako ne bi bili ruglo, već da se, kako je naveo, „uklope u fensi ambijent“.


"Stali smo iza vas više puta, SAD ovog puta imaju zahtjev" - BIGportal.ba\n“Stali smo iza vas više puta, SAD ovog puta imaju zahtjev”\n4 Marta, 2019 082\nPozvao je takođe Beograd da se fokusira na strateški interes “umesto da bude agresivan u odbacivanju Kosova”.\nRiker je rekao da Kosovo i Srbija “rizikuju da potroše najbolju šansu u jednoj generaciji” da reše spor i dodao da SAD ponovo pozivaju Beograd i Prištinu da odstrane barijere u pregovorima i omoguće da dijalog krene napred.\n“Deo toga trebalo bi da bude i odluka Kosova da ukine tarife za robu iz Srbije i BiH”, rekao je Riker, koji 18. marta treba da preuzme i dužnost pomoćnika državnog sekretara SAD za Evropu i Evroaziju.\nOn je istakao da je pitanje uvođenja takse narušilo odnose Kosova sa SAD. Kako je preneo dnevnik “Nezavisne vesnik” (nezavisne.mk) u onlajn izdanju, Riker je rekao da SAD razumeju “frustraciju i želju kosovskih građana da kontrolišu svoju sudbinu i unaprede integraciju Kosova u međunarodni sistem” i dodao da se podrška kosovskoj nezavisnosti i suverenitetu ne dovodi u pitanje, ali da SAD imaju zahtev za Kosovo.\n“Plašim se da je pozicija Kosova napravila štetu našim bilateralnim odnosima koje izuzetno cenimo. Kosovo ne gubi ništa pregovorima, ali rizukuje sve ako ne pregovara”, rekao je Riker dodajući da SAD traže privremeno ograničavanje tarifa da bi se videlo šta može da se postigne za pregovaračkim stolom.\n“Kampanjom podsticanja zemalja da povuku priznanje Kosova i da blokoraju njegovo članstvo u međunarodnim organizacijama kao što je Interpol, Beograd je narušio atmosferu kompromisa i napretka u dogovoru koji treba da mu obezbedi evropsku budućnost”, rekao je Riker.\n“Mi ćemo ozbiljno razmotriti dogovor za koji obe strane veruju da ispunjava ove uslove”, rekao je Riker na seminaru u okviru projekta “Balkan 360”, koji je u Skoplju organizovao nemački “Maršalov plan”.\nRiker, inače nekadašnji američki ambasador u Skoplju, sastao se i sa ministrom spoljnih poslova Severne Makedonije Nikolom Dimitrovom, koji mu je čestitao na imenovanju za pomoćnika državnog sekretara za evropske i evroazijske poslove.


Sastanak Upravnog odbora u Crnoj Gori fokusirao se na napredak projekta i izazove u obrazovanju - News\nPodgorica, Crna Gora 27.maj 2021.\nUpravni odbor projekta Horizontal Facility „Kvalitetno obrazovanje za sve“ u Crnoj Gori je na sastanku održanom 6. maja razmatrao dosadašnji napredak projekta.\nEvgenia Giakoumopoulou, šefica Programske kancelarije Savjeta Evrope u Podgorici otvorila je sastanak i izrazila zadovoljstvo dosadašnjim postignutim rezultatima. Vesna Atanasova, menadžerka programa u Odjeljenju za obrazovanje Savjeta Evrope, pozdravila je petnaest učesnika sastanka i naglasila važnost pružanja podrške obrazovnom sektoru tokom pandemije.\nPredstavljeni su ključni rezultati postignuti u poslednjih šest mjeseci. Projekat je nastavio da pruža tehničku podršku Etičkom komitetu. U toku je izrada edukativnog materijala o akademskom integritetu koji će se koristiti na Univerzitetu Crne Gore, kao i dizajn onlajn kurseva o akademskom integritetu za privatne univerzitete. Kroz javne rasprave o studentskoj etici u kojoj su učestvovali istaknuti međunarodni predavači, projekat je nastavio da podiže svijest o ovom važnom pitanju. Onlajn obuka o prevenciji plagijarizma za etičke odbore univerziteta privukla je veliko interesovanje.\nŠto se tiče jačanja demokratske kulture u školama, učenici pilot škola u Crnoj Gori pridružili su se vršnjacima iz Bosne i Hercegovine i Srbije u nizu onlajn demokratskih pričaonica. Kao dio školskih grantova, različite NVO rade sa učenicima na obrazovanju i posebnim potrebama, svijesti o nasilju i životnoj sredini, otvorenom dijalogu o istorijskim događajima poput Holokausta – aktivnosti su takođe uključivale ankete, edukaciju mladih lidera i obuke nastavnika.\nKao specifičan odgovor na trenutnu zdravstvenu krizu, članovi odbora pozdravili su kreiranje digitalnih demokratskih učionica za sve pilot škole koje će se koristiti za obuke, edukaciju, podizanje svijesti i / ili druge projektne aktivnosti.\nDogađaj je organizovan u okviru zajedničkog programa Evropske unije i Savjeta Evrope „Horizontal Facility za Zapadni Balkan i Tursku 2019-2022“ kroz projekat „Kvalitetno obrazovanje za sve“ u Crnoj Gori.


Radović o novim komunalnim propisima za autobuse: Odluka nanosi štetu turističkoj privredi\nsrijeda, 12 jun 2019 09:31\nInformaciju da je došlo do promjene režima saobraćaja za autobuse koji u Kotor dovode izletnike dobila sam od Komunalne policije telefonskim putem, bez bilo kakvog zvaničnog dopisa. Navodno, odluka je donijeta nakon sastanka nekoliko nadležnih opštinskih subjekata – saopštila je Pobjedi direktorica Turističke organizacije Ana Nives Radović.\nOdluka se primjenjuje od prije desetak dana, a Radović kaže da je za kratko vrijeme dovela do velikih problema u izletničkim programima.\n"Odluka je donijeta bez ikakve konsultacije sa TO i predstavnicima turističke privrede koje ove mjere direktno pogađaju. Rezultat ove odluke su najave brojnih agencija da će otkazati planirane dolaske, čime je obesmišljeno ostvarivanje saradnje sa agencijama i turoperatorima koji su izlet u Kotor uvrstili u ponudu turistima koji borave u Dubrovniku. Riječ je o visokoplatežnim gostima čija potrošnja višestruko nadmašuje prosjek evidentiran kod turista sa kruzera", kaže Radović. Ona objašnjava da vozači autobusa plaćaju kazne za nepropisno zaustavljanje, budući da prostora za traženje alternativnih lokacija nije bilo.\nSaobraćajna policija počela je kažnjavati vozače autobusa čim je donijeta odluka, što je izazvalo niz najava otkazivanja dolazaka - kazala je Radović. Ona dodaje kako razumije potrebu da se sankcioniše kršenje saobraćajnih propisa, ali da je problem trebalo riješiti na drugačiji način, a ne usred sezone i bez zvanične najave.\n"Komunalna policija nam je poručila da obavijestimo agencije da se autobusi za potrebe ukrcaja i iskrcaja putnika mogu zaustavljati na svim označenim autobuskim stajalištima, međutim, uprkos tome saobraćajna policija ih i zbog toga kažnjava", naglašava Radović, piše Pobjeda.\nPosljednji put izmijenjeno srijeda, 12 jun 2019 09:23\nViše iz ove kategorije « Camaj: Preduzeće Deponija pripada Tuzima Odbornici URE sa Cetinja doniraće mjesečne nadoknade za pošumljavanje Lovćena »


Hadžiu: Rok važenja delu vakcina koje je donirala Norveška ističe za sedam dana - Kosovo Online\nHadžiu: Rok važenja delu vakcina koje je donirala Norveška ističe za sedam dana\n23. Jun 2021. • 23:09\nPoslanik Demokratske partije Kosova Bekim Hadžiu rekao je da rok važenja gotovo trećine od 180 hiljada vakcina Astra Zeneka koje je Norveška donirala Kosovu, ističe za sedam dana, dok ostatak vakcina ima rok važenja do kraja jula.\nHadžiu je na Fejsbuku napisao da je ovo “još jedna prevara aktuelne kosovske vlade, jer su vakcine koje je donirala Norveška ranije uklonjenje iz upotrebe u ovoj zemlji”.\n„ Vakcine AstraZeneka koje je Norveška uklonila iz upotrebe pre nekoliko meseci sada su ponuđene kao pomoć Kosovu, ali nažalost rok važenja kod dela ove donacije ističe za samo sedam dana!!! Kada je Norveška ukinula vakcinu AstraZeneka pre nekoliko meseci, imala je na skladištu 180.600 doza. Od ovih vakcina, 52.800 doza ima rok upotrebe 30. juna 2021. godine, dok ostatak ovih vakcina koje je Norveška uklonila iz upotrebe ima rok upotrebe 30. jula 2021. To se dešava kada Vlada Kosova ne uspe sami obezbede vakcine, a drugi doniraju deo vakcina kojima ističe rok za sedam dana”, napisao je Hadžiu.\nOn je zatražio od kosovske vlade pristup dokumentaciji za ovu donaciju kako bi, kako je rekao, dokazali istinitost “ove skandalozne akcije ove vlade“.\nDPK Norveška vakcina Kosovska vlada Korona Virus\nHadžiu: Najava masovne vakcinacije sa 965 doza dnevno je prevara\nPoslanik Demokratske partije Kosova Bekim Hadžiu optužio je aktuelnu kosovsku vladu i Ministartsvo zdravlja da obmanjuju građane Kosova informacijama o masovnoj vakcinaciji u okviru koje će se, kako je najavljeno, obavljati 965 vakcinacija dnevno.\nNorveška donirala Kosovu više od 180.000 doza antikovid vakcina\nNorveška donirala 100 respiratora Medicinskom centru KBS


CirkoBalkana 2020 u Beogradu - Dan u Beogradu\nNaslovna » Izlasci » Festivali » CirkoBalkana 2020 u Beogradu\nNeko drugi 26. oktobar 2020. Festivali Postavite komentar\nNakon, prvobitno planiranog septembarskog izdanja, udruženje Cirkusfera organizuje osmi festival Cirkobalkana. Usled poznatih okolnosti, šator ove godine neće biti pozornica, već se program realizuje u Bitef teatru, Centru za kulturnu dekontaminaciju, KC Magacin i klubu Drugstore.\nCirkoBalkana festival nudi raznovrstan i izazovan program pun autentičnog izraza i umetničkih inovacija, nešto što savremenom cirkusu kao transdisciplinarnoj umetničkoj formi daje nešto suštinsko, nešto novo, lično i upečatljivo. Svaka predstava je upravo cirkuski eksperiment koji svojom slobodom, veštinom i komunikativnošću sa publikom izaziva poštovanje, iznenađuje i čudi, stvara nemir.\nU sklopu ovogodišnje Cirkobalkane biće organizovana i druga Noć cirkusa, u saradnji sa prestižnom evropskom mrežom za razvoj cirkuske umetnosti – Cirkostrada mrežom i Circusnext platformom.\nPored predstava program festivala svake godine donosi priliku regionalnim umetnicima da uče i napreduju kroz edukativne radionice koje drže gosti predavači.\nBiće održane tri radionice koje se bave cirkuskim disciplinama i to žongliranjem, vazdušnim akrobacijama i akrobatskim plesom.\nCirkoBalkana 2020 predstavlja…\nFestival 9. novembra od 19.00 u klubu Drugstore otvara predstava „Nestabilan„, francuske trupe Les Hommes penchés. Umetnik Nikola Friso (Nicolas Fraiseau) u predstavi koristi tehniku akrobacija na kineskoj šipci na inovativan način pretvarajući je u nestabilan objekat. Baveći se problemom krhkosti i nepredvidivosti umetnika i sveta oko njega, tema predstave je danas aktuelnija nego 2018.godine kada je premijerno izvedena.\nDrugog dana festivala, 10. novembra od 19.00, u CZKD-u, na programu su dve prezentacije radova u nastajanju. Prva je „Duga igra“ u izvođenju trupe OLGA iz Španije, koja služeći se žongliranjem, vazdušnim akrobacijama na trapezu, plesom i muzikom koju sami kreiraju na sceni, propituje pitanje identiteta „milenijumske generacije“.\nDruga prezentacija rada u nastajanju, u okviru iste večeri nosi naslov „Samo kosti„, Amerikanke sa prebivalištem u Stokholmu, Marine Čeri. Predstavljajući svoj solo, koristeći kontorziju i akrobatski ples, autorka svoj rad opisuje kao mešavinu telesnih i mentalnih manipulacija.\nTrećeg dana, 11. novembra od 18.00, u CZKD-u na programu je domaća produkcija.\nPerformans „Nula„, kojim je otvoren ovogodišnji Bitef festival, u produkciji Cirkusfere i 54. Bitefa. Građa ovog rada, donekle bukvalno shvaćena, proizašla je iz eksperimentisanja sa predmetima, zvukom i pokretom. Kretanjem između poznatog i neizvesnog umetnici na sceni se igraju sa uobičajenim i cirkuskim objektima tražeći balans.\nIste večeri biće predstavljen vatreni performans „Omaje“ u produkciji novosadske grupe Ludifiko. Umetnice svojim veštinama plesa i manipulacije vatrenim rekvizitima oživljavaju biće iz srpske mitologije pod imenom Omaja i svojim telima i vatrenim mandalama stvaraju vizuelnu iluziju.\nU Bitef teatru 12. novembra od 20.00, publika ima priliku da pogleda nesvakidašnju, eksperimentalnu žonglersku predstavu „Jedan hitac“ trupe Protokol. Predstava gradi odnos sa prostorom u kojem se izvodi, dozvoljavajući da prostor menja dinamiku igranja usled čega je svako izvođenje jedinstveno.\nPoslednja u nizu francuskih predstava je „Pomirenje„, duo kolektiva Martin na plaži, koja se izvodi 13. novembra od 20.00 u Bitef teatru. To je performans žonglera i fotografa zasnovan na putovanju koje su umetnici proživeli zajedno kroz Jugoistočnu Evropu.\nFestival, 14. novembra od 19.00 u CZKD-u, zatvara „Otvorena pozornica“ – dinamični cirkuski maraton, veče kada će akteri lokalne cirkuske scene, uz goste, imati priliku da predstave svoje autorske performanse u kratkoj formi.\nFestival savremenog cirkusa Cirkobalkana osnovale su 2013. godine zagrebačka trupa Cirkorama i beogradska Cirkusfera sa željom da se regionalnoj publici predstave novi trendovi ove umetničke forme na međunarodnom planu, da se kroz nastupe i edukaciju podrži rad domaćih umetnika, ali i stvori plodno tlo za razvoj kritičkog mišljenja javnosti o ovoj oblasti.\nViše detalja o festivalu kao i rezervaciji karata možete naći na sajtu festivala kao i na društvenim mrežama, ovde i ovde.\nTagovibitef teatar cirkobalkana cirkus czkd festivali izlasci jesen u beogradu kc magacin klub drugstore\nPrethodni Izdata građevinska dozvola za novi Muzej grada Beograda\nSledeći Novogodišnji vašari u Beču 2020.


T. Cruise svojim avionom odveo Suri iz New Yorka u London Prolog\nNagađanja o tome da je zapostavio odnos sa ćerkom Suri demantuju prijatelji glumca Toma Cruisea. Kažu da mu Suri jako nedostaje jer su bliski i povezani i tokom dana se čuju nekoliko puta.\n„Tom je nedavno tužio jedan tabloid koji je pisao da se više ne viđa sa Suri i kako se ne brine o njoj. To su neistine i Tom ne želi da razvod od Katie i to što se iselio iz njihovog doma utiče na odnos sa Suri. Prošle nedelje je svojim avionom došao u New York i odveo Suri u London gde trenutno snima film kako bi proveli što više vremena zajedno“ – ispričao je Tomov prijatelj.


Sve je spremno za maraton u Jagodini, a dolazi i najbolja srpska trkačica na duge staze Olivera Javtić, izjavio je Aleksandar Mijajlović iz informatiovne službe.\nRanije je, na sednici Organizacionog odbora, najavljeno da će maraton svečano otvoriti ministar sporta i omladine Vanja Udovičić i predsednik Skupštine grada Jagodine Dragan Marković - Palma.\n"Maraton će biti vrhunski događaj, najbolji maraton u Srbiji, siguran sam, ljudi dolaze sa oduševljenjem u Jagodinu, ali je i Jagodina sve uradila, da bude na najvišem nivou", rekao je Mijajlović.\nOtvaranje je zakazano za 9.45 sati, a maraton počinje u 10 sati.\n- Za maraton i polumaraton, prijavilo se oko 500 takmičara iz Srbije, Švajcarske, Poljske, Rusije, Rumunije, Bugarske, Kenije i zemalja bivše SFRJ: Bosne i Hercegvine, Makedonije i Hvatske, očekujemo da trči oko 2.000 takmičara - istakao je Mijajlović.\nNajviše prijavljenih je za maraton koji će se trčati na 42,159 kilometara i za polumaraton na 21 kilometar. U isto vreme, kada i maraton, počinje i trka zadovoljstva, na pet kilometara.\nOsim maratona, polumaratona i trke zadovoljstva održaće se još deset trka, trčaće deca vrtića, osnovnih i srednjih škola.\nMaraton se održava pod motom "svi smo mi pobednici"\nNagradni fond maratona je 3.100, 2.200 i 1.300 evra, a plasman se određuje po neto vremenu učesnika, stoji na sajtu Jagodinskog maratona.\nU realizaciju maratona, uključena su javna preduzeća grada, Sportska društva, policija, Dom zdravlja, mediji, Opšta bolnica, Fakultet pedagoških nauka, osnovne i srednje škole i veliki broj volontera.\nStaza za maraton je utvrđena sa startom i ciljem u centru grada, na Skveru omladine, kod fontane, ide pema Akva parku, prema Chupriji, Končarevu, Mesnoj industriji "Juhor"... da bi se izbegle glavne i\nPredsednik Organizacionog odbora maratona dr Dejan Dašić zamolio je građane za "strpljenje i razumevanje a posebno vozače", jer će, kako je rekao, "pojedine ulice biti zatvorene u vremenskom intervalu od 10 do 15 časova".\nZa učesnike i gledaoce organizovan je pervoz iz Beograda, Novog Sada i Vranja.